cyanic-selkie/wikianc huggingface dataset:
റ്റ്‌സ്ഖാൽറ്റുബോ
അവലംബം
വർഗ്ഗം:ജോർജ്ജിയ (രാജ്യം)
ചിയാങ് മായി പ്രവിശ്യ
തായ്ലന്റിലെ രണ്ടാമത്തെ വലിയ പ്രവിശ്യയാണ് ജിയാങ് മായി അഥവാ ചിയാങ് മായി. ഇത് രാജ്യത്തിന്റെ വടക്കൻ ഭാഗത്താണ് സ്ഥിതിചെയ്യുന്നത്. ഈ പ്രവിശ്യയുടെ വടക്കുകിഴക്കായി ചിയാങ് റായ്, തെക്ക് ലാംപാംഗ്, ലാംഫൻ, തെക്കുപടിഞ്ഞാറ് ടാക്, പടിഞ്ഞാറ് മായെ ഹൊങ് സോൺ, വടക്ക് ബർമ്മയിലെ ഷാൻ സംസ്ഥാനം എന്നിവയാണ് അതിർത്തികൾ. തലസ്ഥാനമായ ചിയാങ് മായി ബാങ്കോക്കിന് 685 കിലോമീറ്റർ അകലെ വടക്കൻ ദിശയിലാണു സ്ഥിതിചെയ്യുന്നത്.
ഭൂമിശാസ്ത്രം
ബാങ്കോക്കിൽനിന്ന് ഏകദേശം 685 കിലോമീറ്റർ (426 മൈൽ) അകലെ മായെ പിങ് നദീതടത്തിൽ സമുദ്രനിരപ്പിൽനിന്ന് ഏകദേശം 300 മീറ്റർ (1,000 അടി) ഉയരത്തിലാണ് ഈ പ്രവിശ്യ സ്ഥിതിചെയ്യുന്നത്. തായ് മലമ്പ്രദേശങ്ങളിലെ പർവ്വതനിരകളാൽ വലയം ചെയ്യപ്പെട്ട ഈ പ്രദേശത്തിന്റെ വിസ്തീർണ്ണം ഏകദേശം 20,107 ചതുരശ്ര കിലോമീറ്റർ (8,000 ചതുരശ്ര മൈൽ) ആണ്. പ്രവിശ്യയുടെ വടക്കൻ അറ്റത്തായി ഡായെൻ ലാവോ ശ്രേണിയും (ทิวเขาแดนลาว) വടക്കു-തെക്കു ദിശകളിലേയ്ക്കു വ്യാപിച്ചുകിടക്കുന്ന താനോൻ തോങ് ചായി നിര (เทือกเขาถนนธงชัย) പ്രവിശ്യയുടെ കിഴക്കുഭാഗത്തായുള്ള ഖുൻ താൻ നിര എന്നിവയെല്ലാംതന്നെ മഴക്കാടുകളാൽ ആവരണം ചെയ്യപ്പെട്ടവയാണ്. ചാവോ ഫ്രായ നദി യുടെ ഒരു പ്രധാന പോഷകനദിയായ മായെ പിങ്, ഡായെൻ ലാവോ മലകളിൽ നിന്നാണ് ഉത്ഭവിക്കുന്നത്. 2,565 മീറ്റർ (8,415 അടി) ഉയരമുള്ളതും തായ്ലാൻഡിലെ ഏറ്റവും ഉയരം കൂടിയ കൊടുമുടിയുമായ ദോയി ഇന്താനോൺ ചിയാങ് മായി പ്രവിശ്യയിലാണ് നിലനിൽക്കുന്നത്. ദോയി സുതെപ്-പുയി, ഒബ് ലുവാങ്, ശ്രീ ലന്ന, ഹുവായി നാം ഡോങ്, മായെ വാങ്, ഫാ ഡായെങ് തുടങ്ങി നിരവധി ദേശീയോദ്യാനങ്ങൾ ഈ പ്രവിശ്യയിലുണ്ട്.
ചരിത്രം
ചിയാങ് മായി പ്രവിശ്യയുടെ തലസ്ഥാനമായ ചിയാങ് മായി 1296 ലെ ലാന്ന രാജവംശത്തിന്റെ സ്ഥാപനത്തിനുശേഷം അതിന്റെ തലസ്ഥാനമായിരുന്ന അതേ കാലഘട്ടത്തിലാണ് സുഖോതായി രാജവംശവും ആവിർഭവിച്ചത്. അന്നു മുതൽ ചിയാങ് മായി, ലന്നാ രാജവംശത്തിന്റെ തലസ്ഥാനവും സാംസ്കാരിക കേന്ദ്രവുമായി മാറിയെന്നതുപോലെ വടക്കൻ തായ്ലൻഡിലെ ഒരു ബുദ്ധമത കേന്ദ്രവും കൂടിയായിരുന്ന ഇവിടെ രാജാവ് മെങ് റായി അസംഖ്യം ക്ഷേത്രങ്ങൾ നിർമ്മിച്ചിരുന്നു.
ഭരണവിഭാഗങ്ങളും പോസ്റ്റൽ കോഡുകളും
ചിയാങ് മായി പ്രവിശ്യ 25 ജില്ലകളായി (amphoe) ഉപവിഭജനം നടത്തിയിരിക്കുന്നു. ഈ ജില്ലകൾ വീണ്ടും 204 ഉപജില്ലകളായും (താംബൺ), 2,066 ഗ്രാമങ്ങളായും (മുബൻ) വിഭജിക്കപ്പെട്ടിരുന്നു.
കാലാവസ്ഥ
ചിയാങ് മായി പ്രവിശ്യയിൽ ഈർപ്പമുള്ളതും വരണ്ടതുമായ ഒരു ഉഷ്ണമേഖലാ കാലാവസ്ഥയാണ് അനുഭവപ്പെടാറുള്ളത് (കൊപൻ Aw), താഴ്ന്ന അക്ഷാംശം, മിതമായ ഉയരം എന്നിവ മൂലം ഇളം ചൂടുള്ളതും ചൂടുകൂടിയതുമാ കാലാവസ്ഥ വർഷംമുഴുവനും അനുഭവപ്പെടുന്നുവെങ്കിലും വരണ്ട കാലാവസ്ഥയിൽ രാത്രിയിലെ കാലാവസ്ഥ തണുത്തതെങ്കിലും പകൽ സമയത്തേക്കാൾ കുറഞ്ഞ അവസ്ഥയിലുള്ളതാണ്. 2005 മേയിൽ രേഖപ്പെടുത്തിയ 42.4 ഡിഗ്രി സെൽഷ്യസാണ് ഇവിടെ രേഖപ്പെടുത്തപ്പെട്ട ഏറ്റവും കൂടിയ താപനില.
മോമിൻ ഖാതുൻ ശവകുടീരം
അസർബൈജാനിലെ നാഖ്ചിവാൻ സ്വയംഭരണ റിപ്പബ്ലിക്കിന്റെ തലസ്ഥാനമായ നാഖ്ചിവാൻ പട്ടണത്തിലാണ് മോമിൻ ഖാതുൻ (അല്ലെങ്കിൽ മുമിൻ ഖാതൂൻ) ശവകുടീരം സ്ഥിതി ചെയ്യുന്നത്. 1998-ൽ അസർബൈജാൻ കമ്മിറ്റി ഓഫ് ICOMOS ന്റെ (ഇന്റർനാഷണൽ കൗൺസിൽ ഓൺ മോണ്യുമെന്റ്സ് ആന്റ് സൈറ്റ്സ്) പ്രസിഡന്റ് ഗുൽനാര മെഹ്മന്ദരോവ യുനെസ്കോയിലെ ലോക പൈതൃക സൈറ്റുകളുടെ പട്ടികയിലേക്ക് നഖ്ചിവനാന്റെ ശവകുടീരങ്ങൾ നാമനിർദ്ദേശം ചെയ്തു.
ചരിത്രം
അസർബൈജാനി വാസ്തുവിദ്യയുടെ ഒരു സ്മാരകമായ (നാഖ്ച്ചിവാൻ-മരാഖാ വാസ്തുവിദ്യാ വിദ്യാലയത്തിന്റെ സ്മാരകങ്ങൾ) മോമിൻ ഖാതുൻ ശവകൂടീരം 1186-ൽ നഖ്ച്ചിവാൻ നഗരത്തിന്റെ പടിഞ്ഞാറ് ഭാഗത്താണ് (നഖ്ചിവാൻ നഗരത്തിന്റെ ചരിത്ര കേന്ദ്രത്തിൽ അറ്റാബെക് വാസ്തുവിദ്യാ സമുച്ചയത്തിനുള്ളിൽ) നിർമ്മിക്കപ്പെട്ടത്. ആ സമുച്ചയത്തിൽ നിന്ന് ഇന്നത്തെ കാലഘട്ടത്തിലേക്കു നിലനിന്ന ഏക സ്മാരകമാണിത്. അസർബൈജാൻ അത്താബെയ്‌ലർ രാജ്യത്തിന്റെ (എൽഡിഗുസിഡ്‌സ്) സ്ഥാപകനായ ഷംസദിൻ എൽദാനിസ് തന്റെ പത്നി മോമിൻ ഖാത്തൂണിന്റെ കല്ലറയ്ക്കു മുകളിൽ അവരുട ഓർമ്മക്കായി ഒരു ശവകുടീരത്തിന്റെ നിർമ്മാണം ആരംഭിച്ചു. എന്നിരുന്നാലും, ഇതിന്റെ നിർമ്മാണം A.H. 582 ലെ മുഹറം മാസത്തിൽ (1186 ഏപ്രിൽ) ഷംസാദീൻ എൽദാനിസിന്റെ പുത്രൻ മഹ്മദ് ജഹാൻ പഹ്‌ലവനാണ് ഇതു പൂർത്തിയാക്കിയത്. അറ്റബെയ്‌ലർ രാജ്യത്തിന്റെ ഭരണാധികാരി ഷംസദീൻ എൽദാനിസ്, പത്നി മോമിൻ ഖാതുൻ, പുത്രൻ മഹ്മദ് ജഹാൻ പഹ്‌ലവൻ എന്നിവരെ ഈ ശവകുടീരത്തിൽ അടക്കം ചെയ്യപ്പെട്ടതായി ഏതാനും ചരിത്രാന്വേഷകർ സൂചിപ്പിക്കുന്നു. പിന്നീട് ശവകുടീരത്തിൽ അടക്കം ചെയ്യപ്പെട്ടവരുടെ സമാധിശിലകൾ കൊള്ളയടിക്കപ്പെടുകയോ അപഹരിക്കപ്പെടുകയോ ചെയ്തു. പത്തൊൻപതാം നൂറ്റാണ്ടിലെ ഫോട്ടോകളും പെയിന്റിംഗുകളും കാണിക്കുന്നത് ശവകുടീരത്തിനും ചുറ്റുമായി സ്മാരക കെട്ടിടങ്ങളും ജുമാ പള്ളിയും ഉണ്ടായിരുന്നുവെന്നാണ്. ഇതിന്റെ വാസ്തുശില്പിയായ അഡ്‌ജെമി ഇബ്നു അബുബെക്കർതന്നെയാണ് (അല്ലെങ്കിൽ അഡ്‌ജെമി നഖിവാനി) സമീപത്തെ യൂസഫ് ഇബ്നു കുസെയറിന്റെ ശവകുടീരവും നിർമ്മിച്ചത്. ശവകുടീരം മിക്കവാറും ഒരു മദ്രസയോടു ചേർത്തായിരിക്കാം നിർമ്മിച്ചിരിരുന്നത്. പത്തൊൻപതാം നൂറ്റാണ്ടിലെ ഈ സ്ഥലത്തിന്റെ ചിത്രങ്ങളും ഫോട്ടോഗ്രാഫുകളും ഇത് ഇന്നു നിലവിലില്ലാത്ത ഒരു മത-വിദ്യാഭ്യാസ സമുച്ചയത്തിന്റെ ഭാഗമായിരുവെന്ന വസ്തുത സ്ഥിരീകരിക്കുന്നു.
ലോക ബാങ്കിന്റെ അസർബൈജാൻ കൾച്ചറൽ ഹെറിറ്റേജ് സപ്പോർട്ട് പ്രോജക്ടിന്റെ ഭാഗമായി 1999-2003 കാലഘട്ടത്തിൽ ഈ ശവകുടീരം പുനരുദ്ധാരണം നടത്തപ്പെട്ടിരുന്നു. 1996-2006 ലെ അസർബൈജാനി 50,000 മാനാറ്റ്  ബാങ്ക് നോട്ടിന്റെ മുഖവശത്ത് ഈ ശവകുടീരം ചിത്രീകരിച്ചിരിക്കപ്പെട്ടിരുന്നു.
വിവരണം
സങ്കീർണ്ണമായ ജ്യാമിതീയ പാറ്റേണുകളാലും ഖുറാനിൽ നിന്നുള്ള ഉദ്ധരണികളാലും അലങ്കരിക്കപ്പെട്ടിരിക്കുന്ന മോമിൻ ഖാതുൻ ശവകുടീരം നഖ്ച്ചിവാനിലെ ഏറ്റവും മികച്ച അതിരടയാളമാണ്. പത്തു മുഖങ്ങളുള്ളതും 34 മീറ്റർ ഉയരത്തിൽ എത്തിയിരുന്നതുമായ ഈ ബൃഹത് നിർമ്മിതി ഒരു മധ്യകാല അംബരചുംബിയായി  കണക്കാക്കപ്പെട്ടിരുന്നു. ഇന്ന് ഇതിന്റെ ഉയരം 25 മീറ്റർ മാത്രമാണ്. ജ്യാമിതീയ പാറ്റേണുകളായി രൂപകൽപ്പന ചെയ്പ്പെട്ട ഇതിന്റെ ഉപരിതലത്തിന്റെ ഓരോ വശവും കുഫിക്ക് ശൈലിയിലുള്ള അറബ് രചനകളാൽ പൂർണ്ണമായും ആവരണം ചെയ്യപ്പെട്ടിരിക്കുന്നു. പത്തിൽ ഒമ്പതിന്റെയും (വശങ്ങൾ) അലങ്കാരപ്പണികൾ വ്യത്യസ്തമാണ്.
അവലംബം
വർഗ്ഗം:ശവകുടീരങ്ങൾ
അണ്ഡാശയ അർബുദം
അണ്ഡാശയത്തിലെ ക്യാൻസർ ട്യൂമർ ആണ് അണ്ഡാശയ അർബുദം. ഇംഗ്ലീഷ്: Ovarian cancer ഇത് അണ്ഡാശയത്തിൽ നിന്നോ സാധാരണയായി ഫാലോപ്യൻ ട്യൂബുകൾ അല്ലെങ്കിൽ അടിവയറ്റിലെ ആന്തരിക പാളികൾ പോലുള്ള അടുത്തുള്ള ഘടനകളിൽ നിന്നോ ഉണ്ടാകാം. സ്ത്രീകളിൽ ലിംഗകോശങ്ങളായ അണ്ഡങ്ങൾ ഉത്പാദിപ്പിക്കുന്ന ഓവൽ ആകൃതിയിലുള്ള ഭാഗങ്ങളാണ് അണ്ഡാശയങ്ങൾ. എപ്പിത്തീലിയൽ സെല്ലുകൾ, ജെം സെല്ലുകൾ, സ്ട്രോമൽ സെല്ലുകൾ എന്നിവയുൾപ്പെടെ മൂന്ന് വ്യത്യസ്ത കോശങ്ങൾ ചേർന്നതാണ് അണ്ഡാശയം. ഈ കോശങ്ങളിലെ പ്രകരണം അസാധാരണമാകുമ്പോൾ, അവയെ വിഭജിക്കാനും മുഴകൾ രൂപപ്പെടുത്താനുമുള്ള കഴിവുണ്ട്. ഈ കോശങ്ങൾക്ക് ശരീരത്തിന്റെ മറ്റ് ഭാഗങ്ങളിലേക്ക് ആക്രമണം നടത്താനോ വ്യാപിക്കാനോ കഴിയും. ഈ പ്രക്രിയ ആരംഭിക്കുമ്പോൾ, അവ്യക്തമായ ലക്ഷണങ്ങൾ ഉണ്ടാകാം അല്ലെങ്കിൽ മാത്രം. ക്യാൻസർ പുരോഗമിക്കുന്നതിനനുസരിച്ച് ലക്ഷണങ്ങൾ കൂടുതൽ ശ്രദ്ധേയമാകും. ഈ ലക്ഷണങ്ങളിൽ ശരീരവണ്ണം, യോനിയിൽ രക്തസ്രാവം, പെൽവിക് വേദന, വയറുവേദന, മലബന്ധം, വിശപ്പില്ലായ്മ എന്നിവ ഉൾപ്പെടാം. ഉദര, ലിംഫ് നോഡുകൾ, ശ്വാസകോശം, കരൾ എന്നിവയുടെ ആവരണം ഉൾപ്പെടുന്നതാണ് കാൻസർ പടരാൻ സാധ്യതയുള്ള പൊതുവായ മേഖലകൾ.
സ്ത്രീഹോർമോണുകളായ എസ്ട്രോജൻ, പ്രൊജസ്ട്രോൺ എന്നിവയും ഇവയാണ് ഉത്പാദിപ്പിക്കുന്നത്. ഇരുപത്തിയെട്ടുദിവസം കൂടുമ്പോൾ ആവർത്തിക്കുന്ന ആർത്തവ ചക്രത്തിനിടയിൽ ഒന്നിടവിട്ട് ഓരോ അണ്ഡാശയത്തിൽ നിന്നും ഓരോ അണ്ഡങ്ങൾ വീതം ഉത്സർജ്ജിക്കപ്പെടുന്നു. സ്ത്രീകളുടെ പ്രത്യുത്പാദനവ്യവസ്ഥയിലെ മുഖ്യഭാഗമായ ഈ അണ്ഡാശയങ്ങളിൽ ഒന്നിലോ രണ്ടെണ്ണത്തിലുമോ അർബുദം രൂപപ്പെടാവുന്നതാണ്.
ഉദരം വീർത്തിരിക്കുന്ന അവസ്ഥ(ബ്ലോട്ടിംഗ്), ഇടുപ്പെല്ലിനുള്ള വേദന, ഭക്ഷണം കഴിക്കുന്നതിനുള്ള പ്രയാസം, കൂടെക്കൂടെയുള്ള മൂത്രമൊഴിക്കൽ എന്നിവയാണ് അണ്ഡാശയാർബുദത്തിന്റെ ലക്ഷണങ്ങൾ. എന്നാൽ മറ്റ് മിക്ക രോഗങ്ങൾക്കും ഇവ ലക്ഷണങ്ങളായി വന്നേക്കാം. അണ്ഡാശയങ്ങളിൽ രൂപപ്പെടുന്ന ദ്രവം നിറച്ച സഞ്ചികൾ പോലുള്ള പ്രത്യേകതരം വളർച്ചയാണ് ഒവേറിയൻ സിസ്റ്റുകൾ. ഏറെക്കുറെ ഇവ തനിയെ അപ്രത്യക്ഷമാകുമെങ്കിലും നിലനിൽക്കുന്ന വളർച്ചകളെ സഗൗരവം ഡോക്ടറുടെ സഹായത്താൽ നീക്കം ചെയ്യേണ്ടതാണ്. എന്നാൽ അണ്ഡാശയത്തിന്റെ ഉപരിതലത്തിലെ ആവരണത്തിലോ അണ്ഡം ഉത്പാദിപ്പിക്കുന്ന കോശങ്ങളിലോ അണ്ഡാശയത്തിന് ചുറ്റുമുള്ള കലളിലോ അർബുദം രൂപപ്പെടാവുന്നതാണ്. അണ്ഡാശയത്തിൽ നിന്ന് അണ്ഡങ്ങളെ പുറത്തേയ്ക്ക് നയിക്കുന്ന ഓവിഡക്റ്റ് (Oviduct) അഥവാ ഫാളോപ്പ്യൻ ട്യൂബ് (Fallopian tube) അണ്ഡാശയങ്ങളിൽ അർബുദം രൂപപ്പെടുന്നതിന് കാരണമകുന്നു. ഇത്തരത്തിൽ രൂപപ്പെടുന്ന അർബുദം അണ്ഡാശയത്തിൽ നിന്നും വേർപെട്ട് രക്തത്തിലൂടെയും ലിംഫിലൂടെയും മറ്റ് ലകളിലേയ്ക്കും അവയവങ്ങളിലേയ്ക്കും വ്യാപിക്കുന്നു. ഷെഡ്ഡിംഗ് എന്നാണ് ഈ അവസ്ഥയ്ക്കുള്ള പേര്. ഇവ ഇതരസ്ഥലങ്ങളിൽ വീണ്ടും മുഴകൾ രൂപപ്പെടുത്തുകയും അടിവയറ്റിൽ ദ്രവം കെട്ടിക്കിടക്കുന്ന (അസൈറ്റിസ്) അവസ്ഥ രൂപപ്പെടുത്തുകയും ചെയ്യുന്നു.
പ്രായം കൂടുന്തോറും അണ്ഡാശയ ക്യാൻസറിനുള്ള സാധ്യത വർദ്ധിക്കുന്നു. അണ്ഡാശയ ക്യാൻസറിന്റെ മിക്ക കേസുകളും ആർത്തവവിരാമത്തിന് ശേഷമാണ് വികസിക്കുന്നത്. ജീവിതകാലത്ത് കൂടുതൽ അണ്ഡോത്പാദനം നടക്കുന്ന സ്ത്രീകളിലും ഇത് സാധാരണമാണ്. ഇതുവരെ കുട്ടികളുണ്ടാകാത്തവരും ചെറുപ്പത്തിൽ തന്നെ അണ്ഡോത്പാദനം ആരംഭിച്ചവരും പ്രായമായപ്പോൾ ആർത്തവവിരാമത്തിലെത്തിയവരും ഇതിൽ ഉൾപ്പെടുന്നു. ആർത്തവവിരാമത്തിനു ശേഷമുള്ള ഹോർമോൺ തെറാപ്പി, ഫെർട്ടിലിറ്റി മരുന്നുകൾ, പൊണ്ണത്തടി എന്നിവ മറ്റ് അപകട ഘടകങ്ങളാണ്. അപകടസാധ്യത കുറയ്ക്കുന്ന ഘടകങ്ങളിൽ ഹോർമോൺ ജനന നിയന്ത്രണം, ട്യൂബൽ ലിഗേഷൻ, ഗർഭം, മുലയൂട്ടൽ എന്നിവ ഉൾപ്പെടുന്നു. ഏകദേശം 10% കേസുകൾ പാരമ്പര്യമായി ലഭിച്ച ജനിതക അപകടവുമായി ബന്ധപ്പെട്ടതാണ്; BRCA1 അല്ലെങ്കിൽ BRCA2 ജീനുകളിൽ മ്യൂട്ടേഷനുള്ള സ്ത്രീകൾക്ക് രോഗം വരാനുള്ള സാധ്യത 50% ആണ്. പാരമ്പര്യ നോൺപോളിപോസിസ് കോളൻ ക്യാൻസർ, പ്യൂട്സ്-ജെഗേഴ്സ് സിൻഡ്രോം തുടങ്ങിയ ചില ഫാമിലി ക്യാൻസർ സിൻഡ്രോമുകളും അണ്ഡാശയ ക്യാൻസർ വരാനുള്ള സാധ്യത വർദ്ധിപ്പിക്കുന്നു. അണ്ഡാശയ അർബുദത്തിന്റെ ഏറ്റവും സാധാരണമായ തരം എപ്പിത്തീലിയൽ ഓവേറിയൻ കാർസിനോമയാണ്, ഇതിൽ 95% കേസുകളും ഉൾപ്പെടുന്നു. അണ്ഡാശയ കാർസിനോമയുടെ അഞ്ച് പ്രധാന ഉപവിഭാഗങ്ങളുണ്ട്, അവയിൽ ഹൈ-ഗ്രേഡ് സീറസ് കാർസിനോമ (HGSC) ആണ് ഏറ്റവും സാധാരണമായത്. അണ്ഡാശയ അർബുദത്തിന്റെ ഏറ്റവും സാധാരണമായ തരത്തിൽ ജെം സെൽ ട്യൂമറുകൾ സെക്‌സ് കോഡ് സ്‌ട്രോമൽ ട്യൂമറുകൾ ഉൾപ്പെടുന്നു. ടിഷ്യുവിന്റെ ബയോപ്സിയിലൂടെയാണ് അണ്ഡാശയ ക്യാൻസർ രോഗനിർണയം സ്ഥിരീകരിക്കുന്നത്, സാധാരണയായി ശസ്ത്രക്രിയയ്ക്കിടെ നീക്കം ചെയ്യപ്പെടും.
അവലംബം
വർഗ്ഗം:അർബുദങ്ങൾ
വട്ടുവള്ളി
അപ്പോസൈനേസീ സസ്യകുടുംബത്തിലെ അംഗമാണ് കുറിച്ചുള്ളി, കുറിച്ചൂലി, വട്ടോളം എന്നൊക്കെ പേരുള്ള വട്ടുവള്ളി. . ഇന്ത്യയിലെ പശ്ചിമ-പൂർവ്വഘട്ടങ്ങളിലെ നനവാർന്ന ഇലപൊഴിയും കാടുകളിലും ചെറുവനങ്ങളിലും കാവുകളിലും കാണുന്ന ഒരു വള്ളിച്ചെടിയാണിത്. Cosmostigma racemosum എന്ന പേരിലാണ് കൂടുതലും അറിയപ്പെടുന്നത്. നാട്ടുവൈദ്യങ്ങളിൽ അൾസറിന് മരുന്നാണ്. നീലക്കടുവ, കരിനീലക്കടുവ എന്നീ ശലഭങ്ങളുടെ ലാർവകളുടെ ഭക്ഷണസസ്യങ്ങളിൽ ഒന്ന് വട്ടുവള്ളിയാണ്. ഇലകൾ ഭക്ഷ്യയോഗ്യമാണ്. പടർന്നുകയറുന്ന സ്വഭാവമുള്ള ഈ വള്ളിച്ചെടിയുടെ തണ്ടുകളും ഇലകളും മിനുസമുള്ളവയാണ്. തണ്ട് പൊട്ടിച്ചാൽ വെള്ളം പോലെയുള്ള നീര് ഉണ്ട്. അഞ്ചിതളുകളുള്ള പൂക്കൾ റസീം പൂങ്കുലകളിലാണ് വിരിയുന്നത്. പച്ചകലർന്ന മഞ്ഞനിറമുള്ള ഇതളുകളിൽ ബ്രൗൺ നിറത്തിൽ കുത്തുകൾ കാണാം.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ഭക്ഷ്യയോഗ്യമായ ഇലകൾ ഉള്ള സസ്യങ്ങൾ വിഭാഗം:പച്ചക്കറികൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:അപ്പോസൈനേസീ വർഗ്ഗം:ശലഭത്താര
പാൽക്കാറ്റാടി
പശ്ചിമഘട്ടത്തിൽ കാണപ്പെടുന്ന ഒരു വള്ളിച്ചെടിയാണ് പാൽക്കാറ്റാടി. . വേര് ഔഷധമായി ഉപയോഗിക്കുന്നു.
തഞ്ചാവൂർ കോർപ്പറേഷൻ
പകരം=The Brihdeeshwarar Big Temple - Tanjore|ലഘുചിത്രം|The Brihdeeshwarar Big Temple - Tanjore ഇന്ത്യൻ സംസ്ഥാനമായ തമിഴ്‌നാട്ടിലെ തഞ്ചാവൂർ ജില്ലയുടെ ആസ്ഥാനമാൺ തഞ്ചാവൂർ കോർപ്പറേഷൻ. തഞ്ചാവൂർ 2014 ഏപ്രിൽ 10 ൻ സംസ്ഥാനത്തിന്റെ പന്ത്രണ്ടാമത്തെ കോർപ്പറേഷനായി ഉയർത്തി. കോർപ്പറേഷന്റെ വാർഷിക നികുതി വരുമാനം 54 കോടി രൂപയാൺ
=ചരിത്രം=
തഞ്ചാവൂർ മുനിസിപ്പാലിറ്റി
എ ഡി 1866 മെയ് 9 മുതൽ തഞ്ചാവൂർ മുനിസിപ്പൽ കൗൺസിൽ ആദ്യത്തെ മുനിസിപ്പാലിറ്റിയായി പ്രവർത്തിക്കുന്നു. ബ്രിട്ടീഷുകാരാണ് ഈ മുനിസിപ്പാലിറ്റി സൃഷ്ടിച്ചത്.എഡി 1983 ൽ തമിഴ്‌നാട് സർക്കാർ ഇത് ഒരു പ്രത്യേക മുനിസിപ്പാലിറ്റിയായി ഉയർത്തി.
ഒരു കോർപ്പറേഷനായി ഗുണനിലവാരം ഉയർത്തുന്നു
തഞ്ചാവൂർ മുനിസിപ്പാലിറ്റി ഒരു പ്രത്യേക തല മുനിസിപ്പാലിറ്റിയാൺ.
=തഞ്ചാവൂർ കോർപ്പറേഷൻ=
ഉദ്ധരണികൾ
വർഗ്ഗം:തഞ്ചാവൂർ ജില്ല
ഇൻ ദി ഷെയ്ഡ് ഓഫ് ഫാളൻ ചിനാർ
കാശ്മീർ പ്രശ്നം പ്രതിപാദിക്കുന്ന ഡോക്യുമെന്ററിയാണ് ഇൻ ദി ഷെയ്ഡ് ഓഫ് ഫാളൻ ചിനാർ. എൻ.സി. ഫസിലും ഷോൺ സെബാസ്റ്റ്യനുമാണ് പതിനാറ് മിനിറ്റ് ദൈർഘ്യമുള്ള ഈ ഡോക്യുമെന്ററിയുടെ സംവിധായകർ.
പ്രമേയം
കാശ്മീർ‍ സർവകലാശാലയിലെ ഒരു കൂട്ടം കലാ വിദ്യാർത്ഥികൾ തങ്ങളുടെ കലാ പ്രവർത്തനത്തിലൂടെ നടത്തുന്ന പ്രതിരോധമാണ് ഈ ഡോക്യുമെന്ററിയുടെ പ്രമേയം.
വിവാദങ്ങൾ
കേരള അന്താരാഷ്ട്ര ഡോക്യുമെന്ററി, ഹ്രസ്വസ്വചിത്ര മേളയിൽ ഇതുൾപ്പെടെ മൂന്ന് ഡോക്യുമെന്ററികൾ പ്രദർശിപ്പിക്കുന്നതിന് കേന്ദ്ര സർക്കാർ വിലക്കേർപ്പെടുത്തിയിരുന്നു
ജമീല പ്രകാശം
പതിമൂന്നാം കേരളാ നിയമസഭയിൽ കോവളത്തെ പ്രതിനിധീകരിക്കുന്ന എം.എൽ.എ.യും, പ്രമുഖ ഇടതുപക്ഷ രാഷ്ട്രീയ പ്രവർത്തകയുമാണ് ജമീല പ്രകാശം. (ജനനം :19 മേയ് 1957). ജനതാദൾ സ്ഥാനാർത്ഥിയായാണ് മത്സരിച്ചത്. മുൻ മന്ത്രി നീലലോഹിതദാസൻ നാടാരുടെ ഭാര്യയാണ്.
ജീവിത രേഖ
മുൻ എം.എൽ.എ. ആർ. പ്രകാശത്തിന്റെയും ലില്ലി പ്രകാശത്തിന്റെയും മകളായി 1957-ൽ ജനനം. കൊല്ലം എസ്.എൻ. കോളേജിൽ നിന്ന് ബി.എസ്.സി. സുവോളജിയിൽ ബിരുദം. പിന്നീട് തിരുവനന്തപുരം ഗവ. മെഡിക്കൽ കോളേജിൽ എംബിബിഎസിന് പ്രവേശനം ലഭിച്ചു. റിസർവ് ബാങ്ക് ക്ലർക്ക് ഉദ്യോഗം ലഭിച്ചപ്പോൾ പഠനം ഉപേക്ഷിച്ച് ജോലിക്ക് ചേർന്നു. പിന്നീട് എസ്.ബി.ടി. ഓഫീസർ തസ്തികയിൽ ജോലി. ഔദ്യോഗികജീവിതത്തിനിടയിൽ തിരുവനന്തപുരം ലോ അക്കാദമിയിൽനിന്ന് എൽ.എൽ.ബി പാസായി. ഇന്ദിരാഗാന്ധി ഓപ്പൺ യൂണിവേഴ്സിറ്റിയിൽനിന്ന് എംബിഎ നേടി. സ്റേറ്റ് ബാങ്ക് ഓഫ് ട്രാവൻകൂറിൽ ഉദ്യോഗസ്ഥയായിരുന്നു. ഡെപ്യൂട്ടി ജനറൽ മാനേജരായിക്കെ സ്വയം വിരമിച്ചു. കോവളം നിയമസഭാതിരഞ്ഞെടുപ്പിൽ മൽസരിച്ചാണ് പൊതുരംഗത്തേക്ക് കടന്നുവന്നത്.
കുടുംബം
1976ൽ എ. നീലലോഹിതദാസൻ നാടാരുമായി വിവാഹം. മക്കൾ - ദീപ്തി, ദിവ്യ (മരണപ്പെട്ടു).
അവലംബം
വർഗ്ഗം:1957-ൽ ജനിച്ചവർ വർഗ്ഗം:മേയ് 19-ന് ജനിച്ചവർ വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:കേരള നിയമസഭയിലെ വനിതാ പ്രതിനിധികൾ
യോഗേന്ദ്ര യാദവ്
ഒരു ഇന്ത്യൻ രാഷ്ട്രീയ ബുദ്ധി ജീവിയും ഗ്രന്ഥകാരനുമായ വ്യക്തിയാണ് യോഗേന്ദ്ര യാദവ്. 2004 മുതൽ സെൻറർ ഫോർ ദ സ്റ്റഡി ഓഫ് ഡെവലപ്പിങ് സൊസൈറ്റിയിൽ സീനിയർ ഫെലോ ആയി പ്രവർത്തിച്ചിരുന്നു. 2010ൽ വിദ്യാഭ്യാസ അവകാശ നിയമം നടപ്പാക്കാനുള്ള ദേശീയ ഉപദേശക സമിതിയിലും അംഗമായിരുന്നു. രാഷ്ട്രീയ വിശകലനത്തിലുള്ള അപാരപാടവം കൊണ്ട് തൊണ്ണൂറുകളുടെ രണ്ടാംപാദത്തിൽ രാജ്യവ്യാപകമായി ശ്രദ്ധ നേടി. ദൂരദർശനിലും എൻ.ഡി.ടി.വിയിലും സി.എൻ.എൻ ഐ.ബി.എന്നിലും തെരഞ്ഞെടുപ്പു വിശകലനവിദഗ്ദ്ധനായി രണ്ട് പതിറ്റാണ്ടോളം അദ്ദേഹം നിറഞ്ഞു നിന്നിരുന്നു. 2011ൽ ദേശവ്യാപകമായി പടർന്ന അഴിമതിവിരുദ്ധ മുന്നേറ്റത്തിൽ പങ്കാളിയായി. പിന്നിട് കെജ്രിവാൾ ആം ആദ്മി പാർട്ടി രൂപവത്കരിച്ചപ്പോൾ അതിൽ അംഗമായി. പാർട്ടിയുടെ ദേശീയ നിർവാഹക സമിതി അംഗമാണ്. 2013ലെ ദൽഹി നിയമസഭ ഇലക്ഷനിൽ മത്സരിച്ചു വിജയിച്ചു.
അവലംബം
വർഗ്ഗം:1963-ൽ ജനിച്ചവർ
കൻസുൽ ഉമ്മാൽ
ഇസ്ലാമിക പണ്ഡിതനായ അലി ഇബ്ൻ അബ്ദിൽ-മാലിക് അൽ-ഹിന്ദി ( 1472 CE - 1567 CE) ശേഖരിച്ച ഹദീസ് ശേഖരമാണ് കൻസുൽ ഉമ്മാൽ ഫീ സുനനുൽ അഖ്‌വാൽ വൽ അഫ്ആൽ (كنز العمال في سنن الأقوال والأفعال). കൻസുൽ ഉമ്മാൽ എന്ന ചുരുക്കപ്പേരിലും അറിയപ്പെടുന്നുണ്ട്. സൽപ്രവർത്തനങ്ങളുടെ നിധി എന്നാണ് വാക്കർത്ഥം.
ശേഖരം
ജലാലുദ്ദീൻ അൽ-സുയൂത്തിയുടെ കൃതിയായ ജാമിഅ് അൽ കബീറിന്റെ ഒരു ക്രമീകരണമാണ് കൻസുൽ ഉമ്മാൽ. ഇതിൽ ഏകദേശം 46,000 ഹദീസുകൾ അടങ്ങിയിരിക്കുന്നു.
ഹദീഥുകളുടെ വിശ്വാസ്യത അനുസരിച്ചുള്ള ക്രമീകരണമാണ് കൻസുൽ ഉമ്മാലിൽ സ്വീകരിച്ചിരിക്കുന്നത്. നിവേദകശൃംഖല പൂർണ്ണമായും ഉദ്ധരിക്കപ്പെടാത്ത രീതിയിലാണ് ഉൾക്കൊള്ളിച്ചിരിക്കുന്നത്. മൗദൂഅ് ആയ ഹദീഥുകളും ഇതിലുള്ളതായി കാണാം.
ജാമിഅ നിസാമിയ്യയിലെ പണ്ഡിതർ എഡിറ്റ് ചെയ്ത പതിപ്പ് ഡെക്കാനിലെ ദാഇറ അൽ മആരിഫ് ആണ് ആദ്യമായി കൻസുൽ ഉമ്മാൽ പ്രസിദ്ധീകരിക്കുന്നത്. ലെബനാനിലെ ദാറുൽ കുത്ബ് അൽ ഇൽമിയ്യ 1998-ൽ പ്രസിദ്ധീകരിച്ച പതിപ്പ് എഡിറ്റ് ചെയ്തത് മഹ്‌മൂദ് ഉമർ അൽ ദുമൈതിയാണ്.
പരമാധികാര രാഷ്ട്രം
ഒരു ഭൂപ്രദേശത്തിനുമേൽ സ്വതന്ത്ര പരമാധികാര പദവിയുള്ള കേന്ദ്രീകൃത ഗവൺമെന്റുള്ള രാഷ്‌ട്രീയ വ്യവസ്ഥയെയാണ് പരമാധികാര രാഷ്ട്രം എന്ന് വിശേഷിപ്പിക്കപ്പെടുന്നത്. അതിന് നിയതമായ ജനസംഖ്യയും ഒരു ഗവൺമെന്റും മറ്റ് പരമാധികാര രാഷ്ട്രങ്ങളുമായി അന്താരാഷ്‌ട്ര ബന്ധങ്ങൾ പുലർത്തുവാനുള്ള ശേഷിയുമുണ്ടായിരിക്കും. ഇത്തരം രാഷ്ട്രങ്ങൾ മറ്റേതെങ്കിലും രാഷ്ട്രങ്ങളെ ആശ്രയിച്ചുകഴിയുന്നതോ അഥവാ മറ്റേതെങ്കിലും രാഷ്ടത്തിന്റെയോ അധികാരത്തിന്റെയോ സാമന്ത രാജ്യമോ ആയിരിക്കില്ല എന്നതും ഇതിലൂടെ അർഥമാക്കുന്നുണ്ട്. ഒരു രാഷ്ട്രത്തിന്റെ അസ്തിത്വം എന്നത് ഒരു വസ്തുതാപ്രശ്നമാണ്. രാഷ്ട്രാംഗീകാരത്തെ സംബന്ധിച്ച "നിർണ്ണയ സിദ്ധാന്തം" അനുസരിച്ച് ഇതര രാഷ്ട്രങ്ങളുടെ അംഗീകാരമില്ലതെയും ഒരു രാഷ്ട്രത്തിന് പരമാധികാര രാഷ്ട്രമായി നിലനിൽക്കാം. എന്നാൽ എന്നാൽ അംഗീകരാമില്ലാത്ത രാഷ്ട്രങ്ങൾക്ക് ഇതര പരമാധികാര രാഷ്ട്രങ്ങളുമായി തങ്ങളുടെ നയന്ത്രബന്ധങ്ങൾ സ്ഥാപിക്കാനും കരാറുകളിലേർപ്പെടാനും പ്രയാസപ്പെടേണ്ടിവരും എന്നതും ഒരു വസ്തുതയാണ്. പരമാധികാര രാഷ്ട്രമെന്നതിന് പകരമായി പ്രാദേശികമായി പലപ്പോഴും "രാജ്യം" എന്ന പദം ഉപയോഗിക്കാറുണ്ട്. എന്നാൽ കേവലമായ ഒരു ഭൂവിഭാഗത്തെ വിശേഷിപ്പിക്കാനുള്ള ഈ പദം ആ ഭൂവിഭാഗത്തിന്റെ പരമാധികാര രാഷ്ട്രവ്യവസ്ഥയെക്കൂടി വിവക്ഷിക്കുവാൻകൂടി ഉപയോഗിച്ചുവരുന്നു എന്ന് മാത്രം.
അംഗീകാരം
പരമാധികാരമുള്ള രാജ്യങ്ങൾ മറ്റു രാജ്യങ്ങളെ പരമാധികാര രാഷ്ട്രങ്ങളായി കണക്കാക്കുന്ന പ്രക്രീയയാണ് അംഗീകാരം എന്നതുകൊണ്ടുദ്ദേശിക്കുന്നത്. അംഗീകാരം വ്യക്തമാക്കപ്പെടുകയോ പ്രവൃത്തികളിൽ നിന്ന് വ്യക്തമാകുകയോ ചെയ്യാറുണ്ട്. ഒരിക്കൽ ലഭിച്ചുകഴിഞ്ഞാൽ പണ്ടുമുതലേ അംഗീകാരമുണ്ട് എന്ന സ്ഥിതിയാണുണ്ടാകുന്നത്. അംഗീകാരം നൽകുന്നതിന്റെ അർത്ഥം എപ്പോഴും നയതന്ത്രബന്ധം സ്ഥാപിക്കാനുള്ള ആഗ്രഹമുണ്ട് എന്നായിക്കൊള്ളണമെന്നില്ല.
രാഷ്ട്രങ്ങളുടെ സമൂഹത്തിൽ മുഴുവൻ ബാധകമായതരം മാനദണ്ഡങ്ങളൊന്നും പരമാധികാരം സംബന്ധിച്ച് നിലവിലില്ല. പ്രവൃത്തിപഥത്തിൽ നിയമപരമായ മാനദണ്ഡങ്ങളല്ല, മറിച്ച് രാഷ്ട്രീയ കാരണങ്ങളാണ് ഇക്കാര്യം നിർണ്ണയിക്കുന്നത്. ഒന്നാം ലോകമഹായുദ്ധസമയത്ത് അതുവരെ രൂപം കൊണ്ടിട്ടില്ലാതിരുന്ന പോളിഷ്, ചെക്ക് രാജ്യങ്ങൾക്ക് അംഗീകാരം ലഭിച്ചത് ഭരണകൂടമോ ഭൂമിയോ ഇല്ലാത്ത രാജ്യങ്ങൾക്കുപോലും അംഗീകാരം നൽകുന്നത് മറ്റുള്ള രാജ്യങ്ങളുടെ വിവേചനാധികാരത്തിൽ പെടുന്നതാണെന്ന വസ്തുതയ്ക്ക് ഉദാഹരണമായി എൽ.സി. ഗ്രീൻ ചൂണ്ടിക്കാട്ടിയിട്ടുണ്ട്.
എന്നിരുന്നാലും അന്താരാഷ്ട്രനിയമമനുസരിച്ച് രാജ്യങ്ങൾക്ക് പരമാധികാരം ലഭിക്കുന്നതുസംബന്ധിച്ച് പല സിദ്ധാന്തങ്ങളും നിലവിലുണ്ട്.
കോൺസ്റ്റിറ്റ്യൂട്ടീവ് സിദ്ധാന്തം
ഈ സിദ്ധാന്തമനുസരിച്ച് മറ്റു രാജ്യങ്ങൾ അംഗീകരിച്ചാൽ മാത്രമേ ഒരു രാജ്യം പരമാധികാര രാജ്യമാകുന്നുള്ളൂ. പത്തൊൻപതാം നൂറ്റാണ്ടിലാണ് ഈ സിദ്ധാന്തം വികസിപ്പിക്കപ്പെട്ടത്. ഇതു പ്രകാരം മറ്റൊരു പരമാധികാര രാഷ്ട്രം ഒരു രാജ്യത്തെ പരമാധികാര രാജ്യമായി അംഗീകരിച്ചാൽ അതിനെ പരമാധികാര രാജ്യമായി കണക്കാക്കാവുന്നതാണ്. ഇതുകാരണം പുതിയ രാജ്യങ്ങൾക്ക് പെട്ടെന്നുതന്നെ അന്താരാഷ്ട്ര സമൂഹത്തിന്റെ ഭാഗമാകാനോ അന്താരാഷ്ട്ര നിയമത്തിനു കീഴിൽ വരാനോ സാധിക്കില്ല. ഈ സിദ്ധാന്തമനുസരിച്ച് മുന്നേ തന്നെ അംഗീകരിക്കപ്പെട്ട രാജ്യങ്ങൾക്ക് അംഗീകാരമില്ലാത്ത രാജ്യങ്ങളോട് അന്താരാഷ്ട്രനിയമമനുസരിച്ച് ഇടപെടണമെന്നും നിർബന്ധമില്ല. 1815-ൽ വിയന്ന കോൺഗ്രസ്സിൽ വച്ച് അവസാനത്തെ ആക്റ്റ് യൂറോപ്യൻ നയതന്ത്രവ്യവസ്ഥയിലെ 39 പരമാധികാര രാഷ്ട്രങ്ങളെയേ അംഗീകരിച്ചിരുന്നുള്ളൂ. ഭാവിയിൽ പുതിയ രാജ്യങ്ങളെ മറ്റു രാജ്യങ്ങൾ അംഗീകരിക്കണമെന്ന കീഴ്വഴക്കം ഇതോടെ നിലവിൽ വന്നു. വൻശക്തികളിൽ ഒന്നോ അതിലധികമോ രാഷ്ട്രങ്ങൾ അംഗീകരിക്കേണ്ടതുണ്ട് എന്നായിരുന്നു ഫലത്തിൽ ഇതിന്റെ അർത്ഥം.
ചില രാജ്യങ്ങൾ പുതിയൊരു രാജ്യത്തെ അംഗീകരിക്കുമ്പോൾ മറ്റുള്ളവ അതു ചെയ്യുന്നില്ല എന്നതായിരുന്നു ഈ നിയമത്തോടുള്ള പ്രധാന വിമർശനം. ഈ സിദ്ധാന്തത്തെ പിന്തുണച്ചവരിൽ പ്രമുഖനായിരുന്ന ഹെർഷ് ലൗടർപാക്റ്റിന്റെ നിർദ്ദേശം ഇത്തരത്തിൽ അംഗീകാരം നൽകുക എന്നത് ഒരു രാജ്യത്തിന്റെ ചുമതലയാണ് എന്നതായിരുന്നു. പക്ഷേ അംഗീകാരം നൽകണോ വേണ്ടയോ എന്നു തീരുമാനിക്കാൻ ഒരു രാജ്യത്തിന് ഏതു മാനദണ്ഡം വേണമെങ്കിലും ഉപയോഗിക്കാമായിരുന്നു. ഇന്ന മാനദണ്ഡമേ ഉപയോഗിക്കാവൂ എന്ന് ഒരു രാജ്യത്തിനെയും നിർബന്ധിക്കുക സാദ്ധ്യമായിരുന്നില്ല. മിക്ക രാജ്യങ്ങളും അവർക്ക് പ്രയോജനമുണ്ടെങ്കിലേ മറ്റു രാജ്യങ്ങളെ അംഗീകരിച്ചിരുന്നുള്ളൂ.
1912-ൽ എൽ.എഫ്.എൽ. ഓപ്പൺഹൈം ഈ സിദ്ധാന്തത്തെക്കുറിച്ച് ഇപ്രകാരം പറയുകയുണ്ടായി: ...അന്താരാഷ്ട്രനിയമമനുസരിച്ച് ഒരു രാജ്യത്തിന് അംഗീകാരം ലഭിക്കും വരെ അത് നിലവിലില്ല എന്ന് പറയാൻ സാധിക്കില്ല. അന്താരാഷ്ട്ര സമൂഹം ഒരു രാജ്യത്തിന് അംഗീകാരം നൽകുന്നതുവരെ ആ രാജ്യത്തെ ശ്രദ്ധിക്കുന്നില്ല എന്ന് പറയാവുന്നതാണ്. അംഗീകാരത്തിലൂടെ മാത്രമാണ് ഒരു രാജ്യം അന്താരാഷ്ട്ര നിയമം ബാധകമാകുന്ന ഒരു അസ്തിത്വമാകുന്നത്.
ഡിക്ലറേറ്റീവ് സിദ്ധാന്തം
ഡിക്ലറേറ്റീവ് സിദ്ധാന്തന്നുസരിച്ച് താഴെപ്പറയുന്ന മാനദണ്ഡങ്ങൾ പാലിക്കുന്നുണ്ടെങ്കിലേ person in international law|അന്താരാഷ്ട്രനിയമത്തിൻ കീഴിലുള്ള ഒരു അസ്തിത്വമായി ഒരു രാജ്യത്തെ അംഗീകരിക്കുന്നുള്ളൂ:
ഈ സിദ്ധാന്തമനുസരിച്ച് ഒരു രാജ്യത്തിന്റെ പരമാധികാരം മറ്റു രാജ്യങ്ങളുടെ അംഗീകാരത്തിൽ അധിഷ്ടിതമല്ല. ഈ സിദ്ധാന്തം 1933-ലെ മോണ്ടെവിഡിയോ കൺവെൻഷനിലാണ് മുന്നോട്ടുവയ്ക്കപ്പെട്ടത്.
രാജ്യങ്ങളുടെ പ്രവൃത്തി
ഡിക്ലറേറ്റീവ് സിദ്ധാന്തത്തിനും കോൺസ്റ്റിറ്റ്യൂട്ടീവ് സിദ്ധാന്തത്തിനും മദ്ധേയാണ് രാജ്യങ്ങളുടെ പ്രവൃത്തി കണ്ടുവരുന്നത്. അന്താരാഷ്ട്ര നിയമം മറ്റൊരു രാജ്യത്തെ അംഗീകരിക്കണമെന്ന് ഒരു രാജ്യത്തെയും നിർബന്ധിക്കുന്നില്ല.
പുതിയ രാജ്യം രൂപീകരിക്കപ്പെട്ടത് നിയമവിധേയമായല്ല എന്നോ രൂപീകരണം അന്താരാഷ്ട്ര നിയമങ്ങളുടെ ലംഘനമാണെന്നോ തോന്നുമ്പോൾ അംഗീകാരം നൽകുന്നത് താമസിക്കാറുണ്ട്. റൊഡേഷ്യ, വടക്കൻ സൈപ്രസ് എന്നീ രാജ്യങ്ങളെ അന്താരാഷ്ട്രതലത്തിൽ ഒട്ടുമിക്ക രാജ്യങ്ങളും അംഗീകരിക്കാത്തത് ഇതിനുദാഹരണമാണ്. റൊഡേഷ്യയുടെ കാര്യത്തിൽ വെള്ളക്കാരുടെ ന്യൂനപക്ഷ ഭരണകൂടം അധികാരം പിടിച്ചെടുത്തതും ദക്ഷിണാഫ്രിക്കൻ അപ്പാർത്തീഡ് ഭരണകൂടം പോലെ ഒരു രാജ്യം സ്ഥാപിക്കാൻ ശ്രമിച്ചതുമായിരുന്നു അന്താരാഷ്ട്ര സമൂഹത്തിന്റെ എതിർപ്പിനു കാരണം. ഐക്യരാഷ്ട്രസംഘടനയുടെ സെക്യൂരിറ്റി കൗൺസിൽ ഈ നീക്കം "നിയമവിരുദ്ധമായ വർഗ്ഗീയ ന്യൂനപക്ഷ ഭരണകൂടം" എന്നാണ് വിശേഷിപ്പിച്ചത്. Iരണ്ടാമത്തെ ഉദാഹരണത്തിൽ തുർക്കി നിയമവിരുദ്ധമായി 1974-ൽ കയ്യേറിയ ഭൂമിയിലാണ് രാജ്യം രൂപീകരിക്കപ്പെട്ടത് എന്നതായിരുന്നു പ്രശ്നം.
വസ്തുതാപരമായി നിലനിൽപ്പുള്ള രാജ്യങ്ങളും നിയമപരമായി നിലനിൽപ്പുള്ളവയും
മിക്ക പരമാധികാര രാജ്യങ്ങൾക്കും നിയമപരമായും വസ്തുതാപരമായും നിലനിൽപ്പുണ്ട്. പക്ഷേ വിരളമായി നിയമപരമായി മാത്രം നിലനിൽപ്പുള്ള രാജ്യങ്ങൾ ഉണ്ടാകാറുണ്ട്. ഒരു ഭൂവിഭാഗത്തിന്മേൽ നിയമപരമായി അധികാരമുണ്ടെങ്കിലും നിയന്ത്രണമില്ലാത്ത അവസ്ഥ വരുമ്പോഴാണ് ഇത് സംഭവിക്കുന്നത്. രണ്ടാം ലോകമഹായുദ്ധക്കാലത്ത് യൂറോപ്യൻ വൻകരയിലെ മിക്ക രാജ്യങ്ങൾക്കും മറുനാടുകളിൽ നിന്നു പ്രവർത്തിക്കുന്ന ഭരണകൂടങ്ങളുണ്ടായിരുന്നു. ഈ സമയത്ത് ഈ രാജ്യങ്ങൾക്ക് സഖ്യകക്ഷികളിൽ പെട്ട രാജ്യങ്ങളുടെ അംഗീകാരവുമുണ്ടായിരുന്നു. പക്ഷേ ഈ രാജ്യങ്ങളെല്ലാം നാസി ഭരണകൂടത്തിന്റെ അധിനിവേശത്തിൻ കീഴിലായിരുന്നു.
പാലസ്തീൻ ധാരാളം രാജ്യങ്ങൾ അംഗീകരിച്ചിട്ടുണ്ടെങ്കിലും ഫലത്തിൽ പാലസ്തീൻ പ്രദേശത്തുള്ള ഭൂമിയിന്മേൽ ഇവർക്ക് പൂർണ്ണനിയന്ത്രണമില്ല. രാജ്യത്തിനു പുറത്തുള്ള എംബസികളും കോൺസുലേറ്റുകളും മാത്രമാണ് പാലസ്തീന് പൂർണ്ണ അധികാരമുള്ള മേഖലകൾ. മറ്റു രാജ്യങ്ങൾക്ക് ഒരു പ്രവിശ്യയ്ക്കുമേൽ പരമാധികാരമുണ്ടായിരിക്കുമെങ്കിലും അന്താരാഷ്ട്ര അംഗീകാരമുണ്ടായിരിക്കില്ല. ഇവ പ്രായോഗികമായി രാജ്യങ്ങളാണെന്ന് അന്താരാഷ്ട്ര സമൂഹം കണക്കാക്കുന്നുണ്ടാകാം. ഈ രാജ്യങ്ങളുടെയും അവരെ അംഗീകരിക്കുന്ന മറ്റു രാജ്യങ്ങളുടെയും നിയമപ്രകാരം മാത്രമാണ് ഇവർക്ക് നിയമത്തിന്റെ അംഗീകാരമുള്ളത്. സൊമാലിലാന്റ് ഇത്തരമൊരു രാജ്യമായി കണക്കാക്കപ്പെടുന്നു. പരമാധികാര രാഷ്ട്രങ്ങളാണെന്ന് വ്യാപകമായി അംഗീകരിക്കപ്പെടുന്നുണ്ടെങ്കിലും ലോകമാസകലം നയതന്ത്ര അംഗീകാരം ലഭിക്കാത്ത രാജ്യങ്ങളുടെ പട്ടിക ഇവിടെ കാണാം.
അവലംബം
Suveräänne riik Estado Suverenitet
കുതിര (ചെസ്സ്)
ചെസ്സിലെ ഒരു കരുവാണ് കുതിര. യുദ്ധമുഖത്തെ കുതിരപ്പുറത്തെ പടക്കോപ്പുകളണിഞ്ഞ പോരാളിയെയാണ് ഈ പേർ സൂചിപ്പിക്കുന്നത്. കുതിരത്തലയും കുതിരക്കഴുത്തുമുള്ള മാതൃകയാണ് സാധാരണയായി ഇത് സൂചിപ്പിക്കാൻ ഉപയോഗിക്കുന്നത്. കളി തുടങ്ങുമ്പോൾ ഇരു കളിക്കാരനും രണ്ടു കുതിരകൾ വീതം ഉണ്ടായിരിക്കും. കളിക്കാരനു അടുത്തുള്ള നിരയിൽ മൂലയിൽ നിന്ന് ഒരു കള്ളി വിട്ടിട്ടുള്ള കള്ളിയിലാണ് കുതിര എന്ന കരുവിന്റെ സ്ഥാനം. ഇംഗ്ലീഷിലെ 'L' അക്ഷരത്തെ അനുസ്മരിക്കുന്ന തരത്തിലാണ് കുതിരയുടെ സഞ്ചാരപാത.
നീക്കുന്ന രീതി
ഏതിരാളിയുടെ കരുക്കൾ കൂട്ടമായി നിരന്ന അടഞ്ഞ പരിസ്ഥിതിയിൽ, കുതിര നന്നായി പ്രവർത്തിക്കുന്നു. കളത്തിന്റെ മധ്യഭാഗത്ത് നില്ക്കുമ്പോഴാണ് കുതിര കൂടുതൽ കള്ളികൾ നിയന്ത്രണം കൈവരിക്കുന്നത്. വശങ്ങളിൽ നില്ക്കുമ്പോൾ മൂന്നോ നാലോ കള്ളികൾ(നില്ക്കുന്ന സ്ഥാനമനുസരിച്ച്) മാത്രമെ കുതിരയുടെ നിയന്ത്രണത്തിലുള്ളൂ. മൂലയിൽ നില്ക്കുമ്പോൾ രണ്ടു കള്ളിയായി നിയന്ത്രണം പരിമിതപ്പെടുന്നു. മൂലയിരിക്കുന്ന കുതിര മധ്യഭാഗത്തെത്താൻ മറ്റു കരുക്കളായ ആന, തേര്, മന്ത്രി എന്നിവയേക്കാൾ കൂടുതൽ നീക്കമെടുക്കുന്നു. ഈ തത്ത്വത്തെ പ്രതിഫലിപ്പിക്കുന്ന ഇംഗ്ലീഷിലെ പദപ്രയോഗമാണ് "A knight on the rim is grim" അഥവാ "A knight on the rim is dim" എന്നത്.
കാലാളുകളെ നീക്കാതെ ആദ്യം തന്നെ നീക്കാവുന്ന ഒരോയൊരു കരുവാണ് കുതിര. മുകളിൽ പറഞ്ഞ കാരണം കൊണ്ട് കുതിരയുടെ പ്രാരംഭ നീക്കം മധ്യഭാഗത്തെ ലക്ഷ്യം വച്ചുള്ള ഏറ്റവും നല്ല കള്ളിയിലേക്ക് ആയിരിക്കണം. സാധാരണയായി കുതിരകളെ ആനകളെക്കാൾ മുമ്പും തേര്, മന്ത്രി എന്നിവയേക്കാൾ വളരെ മുമ്പും ആക്രമണത്തിനായി കൊണ്ടുവരുന്നു.
സവിശേഷ രീതിയിൽ നീങ്ങുന്നതു കൊണ്ട്, ഒന്നിലധികം കരുക്കളെ ഒരുമിച്ച് ആക്രമിക്കുന്ന ഫോർക്ക് എന്ന തന്ത്രം നടപ്പിലാക്കാൻ കുതിര വളരെ അനുയോജ്യനായ കരുവാണ്.
യൂണികോഡ്
ചെസ്സിലെ കുതിരയ്ക്ക് യൂണികോഡ് നിർവചിക്കുന്ന രണ്ടു കോഡ് പോയിന്റുകളാണ്:
♘ U+2658 വെളുപ്പ് ചെസ്സ് കുതിര (HTML &#9816;)
♞ U+265E കറുപ്പ് ചെസ്സ് കുതിര (HTML &#9822;) വർഗ്ഗം:ചെസ്സ് കരുക്കൾ
റാണുൺകുലേസീ
60 ജനുസുകളിലായി ഏതാണ്ട് 1700 സ്പീഷിസുകൾ ഉള്ള ഒരു സസ്യകുടുംബമാണ് റാണുൺകുലേസീ (Ranunculaceae). ലോകത്തെല്ലായിടത്തും ഈ കുടുംബത്തിലെ ചെടികൾ കാണാറുണ്ട്. ഏറ്റവും കൂടുതൽ അംഗങ്ങളുള്ള ജനുസുകൾ റാണുൺകുലസ് (600 സ്പീഷിസ്), ഡെൽഫീനിയം (365), താലിക്ട്രം (330), ക്ലിമാറ്റിസ് (325), and അകോണിറ്റം (300) എന്നിവയാണ്. മിക്കവാറും കുറ്റിച്ചെടികളാണെങ്കിലും മരങ്ങളിൽ കയറിപ്പോകുന്ന വള്ളികളും കാണാറുണ്ട്. ഈ കുടുംബത്തിലെ സസ്യങ്ങളിൽ അടങ്ങിയിരിക്കുന്ന പ്രോടോവാനിമോനിൻ മനുഷ്യർക്കും മൃഗങ്ങൾക്കും വിഷമാണ്. മറ്റു വിഷങ്ങളും ആൽക്കലോയിഡുകളും ഗ്ലൈകോസൈഡുകളുമെല്ലാം ഇവയിലുണ്ട്.
ഉപയോഗങ്ങൾ
നാട്ടുമരുന്നുകൾ, ഹോമിയോപ്പതി എന്നിവയിൽ ഔഷധമായും, പൂക്കൾക്കുവേണ്ടിയും, ഭക്ഷണത്തിൽ സുഗന്ധദ്രവ്യമായും ഈ കുടുംബത്തിലെ പല അംഗങ്ങളെയും ഉപയോഗിക്കുന്നുണ്ട്.
കുഞ്ചിത്തണ്ണി
ഇടുക്കി ജില്ലയിലെ ദേവികുളം താലൂക്കിലെ വെള്ളത്തൂവൽ ഗ്രാമപഞ്ചായത്തിലുള്ള ഗ്രാമമാണ് കുഞ്ചിത്തണ്ണി. മുതിരപ്പുഴയുടെ തീരത്തുള്ള ഈ ഗ്രാമത്തിലേക്ക് മൂന്നാറിൽ നിന്നും13 കിലോമീറ്ററും അടിമാലിയിൽ നിന്നും 16 കിലോമീറ്ററും വെള്ളത്തൂവൽ കവലയിൽ നിന്നും 11.5 കിലോമീറ്ററും ദൂരമുണ്ട് .നെടുംകണ്ടം മൂന്നാർ പാതയിൽ രാജാക്കാട് ആണ് അടുത്ത പട്ടണം.
ഒരു ഗവ.ഹയർസെക്കൻഡറി സ്‌കൂൾ ഇവിടെ സ്ഥിതി ചെയ്യുന്നു.ഫെഡറൽ ബാങ്ക് ഇടുക്കി ജില്ലാ സഹകരണബാങ്ക് എന്നിവക്ക് കുഞ്ചിത്തണ്ണിയിൽ ശാഖകളുണ്ട്.
തവിടൻ പ്രാവ്
ഈ പ്രാവിനെ ആംഗലത്തിൽ laughing dove എന്നു പറയുന്നു. palm dove, Senegal dove, little brown dove എന്നും പേരുകളുണ്ട്. Spilopelia senegalensis എന്നു ശാസ്ത്രീയ നാമവും ഉണ്ട്.ആഫ്രിക്ക, മിഡിൽ ഈസ്റ്റ്, ഇന്ത്യൻ ഉപഭൂഖണ്ഡത്തിന്റെ കിഴക്ക് എന്നിവിടങ്ങളിൽ കാണുന്നു. വരണ്ട കുറ്റിച്ചെടികൾക്കടുത്തും, അർദ്ധമരുഭൂമിയിലും കാണുന്നു.
രൂപ വിവരണം
ചെമ്പിച്ച നിറവും കറുപ്പും കള്ളികൾ കഴുത്തിലുണ്ട്.
നീളം കൂടിയ വാലുള്ള മെലിഞ്ഞ പ്രാവാണ്. 25 സെ.മീ നീലമുണ്ട്, പക്ഷിക്ക്. വാലിന് ഏറെ ക്കുറെ കറുപ്പു നിറമാണ്. കഴുത്തിനും തലയ്ക്കും നരച്ച പിങ്കു നിറമാണ്. ദേഹം നരച്ച തവിട്ടു നിറമാണ്. ചെറിയ കൂട്ടമായാണ് ഇവയെ കാണുക. നെഞ്ചിൽ കറുത്ത പുള്ളികളുണ്ട്. കാലുകൾക്ക് പിങ്കു നിറം, കൊക്കിനും കണ്ണിനും കറുപ്പു നിറം. പൂവനും പിടയും ഒരേപോലെ.
വിതരണം
ആഫ്രിക്ക, മിഡിൽ ഈസ്റ്റ്, ഇന്ത്യൻ ഉപഭൂഖണ്ഡത്തിന്റെ കിഴക്ക് എന്നിവിടങ്ങളിൽ കാണുന്നു.
Behaviour and ecology
വെള്ള കുടിക്കുന്ന സയത്ത് അതിനടുത്തുള്ള ബമരങ്ങളിൽ ഇവയെ വലിയ കൂട്ടമായി കാണാറുണ്ട്.
തീറ്റ
നിലത്തു വീണുകിടക്കുന്ന വിത്തുകളും ചെടിയുടെ ഭാഗങ്ങളും, ചെറു പ്രാണികൾ, ചിതലുകൾ, എന്നിവ ഭക്ഷണ മാക്കുന്നു. നിലത്താണ് ഇര തേടു ന്നത്.
പ്രജനനം
പല സ്ഥലങ്ങളിലും പ സമയത്താണ് പ്രജനനം നടത്തുന്നത്.
കമ്പുകൾ കൊണ്ട് അധികം ഉറപ്പില്ലാത്ത പരന്ന കൂടുകൾ ഉണ്ടാക്കുന്നു. പൂവൻ കൊണ്ടു വരുന്ന ചുള്ളികൾ കൊണ്ട് പിട കൂടു വയ്ക്കുന്നു. രണ്ടൂ മുട്ടകളിടുന്നു. പൂവനു പിടയും ചേർന്ന് അടയിരിക്കുകയും കുഞ്ഞുങ്ങളെ വളർത്തുകയും ചെയ്യുന്നു. പകൽ പൂവനാണ് കൂടുതൽ സമയം അടയിരിക്കുന്നത്.
13-15 ദിവസംകൊണ്ട് മുട്ട വിരിയും.
ഒരേ ഇണകളൊരേകൂട്ടിൽ ഒന്നിൽ കൂടുതൽ തവണ മുട്ടകളിടും..
കുഞ്ഞ് 14-16 ദിവസംകൊണ്ട് പറക്കും.. ആഫ്രിക്കയിൽ കൊമ്പൻ കുയിൽ ഇവയുടെ കൂട്ടിൽ മുട്ടയിടുന്നത് രേഖപ്പെടുത്തിയിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ പക്ഷികൾ വർഗ്ഗം:പ്രാവുകൾ
സിഹ്ർ
ഇസ്ലാം മതത്തിൽ അറിയപ്പെടുന്ന ഒരു മാരണപ്രവൃത്തിയാണ് സിഹ്ർ.മറ്റുള്ളവർക്ക് ഉപദ്രവമുണ്ടാക്കുന്ന രൂപത്തിൽ സിഹ്ർ ചെയ്യൽ വലിയ പാപമായി വിശ്വാസമുണ്ട്. പിശാച്, ജിന്നുകൾ എന്നിവരുടെ സഹായത്തോടെയാണ് സിഹ്ർ ചെയ്യപ്പെടുന്നതെന്നാണ് വിശ്വാസം. അതെസമയം ഇത്തരമൊന്ന് ഇസ്ലാമിൽ ഇല്ലെന്നും വാദമുണ്ട്. ഖുർആനിൽ സിഹ്ർ ആയി ബന്ധപ്പെട്ട് വിവിച വചനകൾ വന്നിട്ടുണ്ട്.
അവലംബം
വർഗ്ഗം:ഇസ്ലാമികം
ലില്ലി ഓഫ് ദ വാലി
താഴ്വരയുടെ ലില്ലി (Lily of the valley) (Convallaria majalis /ˌkɒnvəˈleɪriə məˈdʒeɪlɪs/ ) ചിലപ്പോൾ lily-of-the-valley എന്നും അറിയപ്പെടുന്ന ഇവ ഹൃദ്യമായ സുഗന്ധമുള്ളതും അത്യധികം വിഷം നിറഞ്ഞ വനഭൂമി പുഷ്പങ്ങളാണ്. വടക്കൻ ഹെമിസ്ഫീയറിലെ ഏഷ്യയിലും യൂറോപ്പിലും കാണപ്പെടുന്ന ഇവ ശീത കാലാവസ്ഥയിലെ തദ്ദേശവാസികളാണ്. മേയ് ബെൽസ്, ഔർ ലേഡീസ് ടീയേഴ്സ്, മേരീസ് ടീയേഴ്സ് എന്നിവ ഇതിൻറെ സാധാരണനാമങ്ങളാണ്. മഗ്വേറ്റ് എന്ന ഇതിൻറെ ഫ്രഞ്ച് നാമം പൂക്കളുടെ സുഗന്ധത്തെ അനുകരിക്കുന്ന സുഗന്ധദ്രവ്യങ്ങളുടെ പേരുകളിൽ ചിലപ്പോൾ പ്രത്യക്ഷപ്പെടുന്നു.
ഇത് കാൻവല്ലാരിയ ജനുസ്സിലെ ഒരേയൊരു ഇനം മാത്രമാണ് എന്ന് കരുതുന്നു. (സി. കെസ്കീസ്, സി. ട്രാൻസ്കോകാസിക എന്നിവയെ വ്യത്യസ്ത ഇനങ്ങളായി അംഗീകരിച്ചിട്ടുണ്ട്.). APG III സിസ്റ്റത്തിൽ ഈ ജനുസിനെ അസ്പരാഗേസീ കുടുംബത്തിലും നോളിനോയിഡേ കുടുംബത്തിലും ആണ് സ്ഥാപിച്ചിരിക്കുന്നത്.(മുമ്പ് റസ്കെസീ കുടുംബം ).ഇത് മുൻകാലങ്ങളിൽ സ്വന്തം കുടുംബമായ കോൺവല്ലാരിയേസീയിൽ ആണ് സ്ഥാപിച്ചിരുന്നത്. ധാരാളം ലിലിയോയിഡ് ഏകബീജപത്ര സസ്യങ്ങളെ പോലെ ഇതിനെ മുമ്പ് ലില്ലി കുടുംബത്തിലെ ലിലിയേസീയിൽ സ്ഥാപിച്ചിരുന്നു.
വിവരണം
കോൺവല്ലേറിയ മജാലിസ് ഒരു ബഹുവർഷ കുറ്റിച്ചെടിയാണ്. ഭൂകാണ്ഠവും റൈസോം വഴിയുമാണ് വംശവർദ്ധനവ് നടത്തി കോളനിയാകുന്നത്. വേനൽക്കാലത്ത് മുകളിലേയ്ക്ക് വളരുന്ന കാണ്ഡത്തിന്റെ Stolon രൂപം കൊള്ളുന്നു. മുകളിലേയ്ക്ക് വളരുന്ന ഈ തണ്ടിനെ പൈപുകൾ എന്നു വിളിക്കുന്നു. ഇവ വസന്തകാലത്ത് പുതിയ ഇലകളുള്ള കാണ്ഡമായി 15-30 സെന്റിമീറ്റർ വരെ ഉയരത്തിൽ വളരുന്നു. 10 മുതൽ 25 സെന്റിമീറ്റർ വരെ നീളമുള്ള ഒന്നോ രണ്ടോ ഇലകൾ; പൂക്കളുണ്ടാകുന്ന ശാഖയിൽ രണ്ട് ഇലകളും റെസിമോസ് പൂങ്കുലകളിൽ 5-15 പൂക്കളും കാണപ്പെടുന്നു. പൂക്കളിൽ ആറ് വെളുത്ത tepals (അപൂർവ്വമായി പിങ്ക്) കാണപ്പെടുന്നു. 5-10 മില്ലീമീറ്റർ വ്യാസമുള്ള അടിഭാഗം ബെൽഷേപ്പിൽ കൂടിചേർന്നിരിക്കുന്നു. ഹൃദ്യമായ സുഗന്ധത്തോടുകൂടി വസന്തകാലത്തിനുശേഷവും മിതമായ തണുപ്പുകാലത്ത് മാർച്ച് മാസത്തിനുമുമ്പായിട്ടാണ് പൂക്കളുണ്ടാവുന്നത്. 5-7 മില്ലീമീറ്റർ വ്യാസമുള്ള ചെറിയ ഓറഞ്ച്-ചുവപ്പ് ബെറി പഴങ്ങളിൽ വെള്ള നിറമുള്ള ബ്രൗൺ വിത്തുകൾ കാണപ്പെടുന്നു. സിംഗിൾ ക്ലോൺ ആയ കോളനികളിൽ സസ്യങ്ങൾ സ്വയം വന്ധ്യയും അവയിൽ വിത്തുകളും കാണപ്പെടുന്നില്ല.
വിതരണം
മെഡിറ്ററേനിയൻ, അറ്റ്ലാന്റിക് പ്രാന്തപ്രദേശങ്ങളിൽ പ്രധാനമായും ഒഴിവാക്കപ്പെടുന്ന കോൺവല്ലേറിയ മജാലിസ് (Convallaria majalis) ഒരു യൂറോപ്യൻ സ്വദേശിയാണ്. ഒരു കിഴക്കൻ ഇനം, C. മജാലീസ് var.കെയ്സ്കെ ജപ്പാനിലും കിഴക്കൻ ഏഷ്യയുടെ ഭാഗങ്ങളിലും ആണ് കാണപ്പെടുന്നത്. സി. മജാലീസ് var മോൺടാന കിഴക്കൻ യുണൈറ്റഡ് സ്റ്റേറ്റ്സിൽ കാണപ്പെടുന്നു. എന്നിരുന്നാലും, അമേരിക്കൻ വൈവിധ്യത്തിന്റെ തദ്ദേശീയ നിലവാരം സംബന്ധിച്ച് ചില തർക്കങ്ങൾ ഉണ്ട്. പല വാർഷിക പൂച്ചെടികളെയും പോലെ C. മജാലീസ് ഇരട്ട പ്രത്യുൽപാദനരീതികളായ അലൈംഗിക പ്രത്യൂൽപ്പാദനം വഴിയും കായിക പ്രത്യൂൽപ്പാദനം വഴിയും വംശവർദ്ധനവ് നടത്തുന്നു.
പരിസ്ഥിതി
കോൺവല്ലേറിയ മജാലിസ് (Convallaria majalis) ഭാഗികമായി തണലിൽ വളരുന്ന ഒരു സസ്യമാണ്. മീസോഫിൽ തരം സസ്യങ്ങൾ ആയ ഇവ ഇളം ചൂടുള്ള വേനൽക്കാലത്ത് ആണ് വളരുന്നത്. എക്കൽമണ്ണ്, അല്ലെങ്കിൽ മണൽ, ആസിഡ് അല്ലെങ്കിൽ മിതമായ ആൽക്കലൈൻ സ്വഭാവമുളള മണ്ണ്, ധാരാളം അഴുകിയ ജൈവപദാർത്ഥം ഉള്ള മണ്ണ് എന്നിവയിലാണ് ഈ സസ്യം വളരുന്നത്. വളരെ ക്ഷാരസ്വഭാവമുള്ള മണ്ണാണ് നല്ലതെന്ന് റോയൽ ഹോർട്ടി കൾച്ചറൽ സൊസൈറ്റി പ്രസ്താവിക്കുന്നു. സമുദ്രനിരപ്പിൽ നിന്ന് 1,500 മീറ്റർ ഉയരത്തിൽ വരെ വളരുന്ന ഇവ ഒരു യൂറോഏഷ്യാറ്റിക്കും സബ്ഓഷ്യാറ്റിക് സ്പീഷീസും ആണ്.
ടാക്സോണമി
ചില ഇനങ്ങൾ ചില സസ്യശാസ്ത്രജ്ഞൻമാർ ഡിസറ്റിൻക്റ്റ് സ്പീഷീസുകളായോ, സബ്സ്പീഷീസുകളായോ ആയി വേർതിരിച്ചിരിക്കുന്നു.
സോഫിയ ബുഷ്
സോഫിയ അന്ന ബുഷ് (ജനനം: ജൂലൈ 8, 1982) ഒരു അമേരിക്കൻ അഭിനേത്രിയും സംവിധായികയും വക്താവും സാമൂഹ്യപ്രവർത്തകയുമാണ്. WB/CW ടെലിവിഷൻ നെറ്റ്വർക്കുകൾ സംപ്രേഷണം ചെയ്ത വൺ ത്രീ ഹിൽ (2003–2012) എന്ന നാടകപരമ്പരയിൽ ബ്രൂക്ക് ഡേവിസ് എന്ന കഥാപാത്രത്തെ അവതരിപ്പിച്ചുകൊണ്ട് ഒരു നടിയെന്ന പേര് നേടിയെടുത്തു. ജോൺ ടക്കർ മസ്റ്റ് ഡൈ (2006), ദ ഹിച്ചർ (2007), ദ നരോസ് (2008) എന്നീ സിനിമകളിൽ സോഫിയ പ്രധാന വേഷങ്ങൾ ചെയ്തിട്ടുണ്ട്. 2014 മുതൽ 2017 വരെ എൻ.ബി.സി.യുടെ ചിക്കാഗോ P.D. യെന്ന പരമ്പരയിൽ അഭിനയിച്ചു.
ജീവിതരേഖ
കാലിഫോർണിയയിലെ പസഡെനയിൽ മൌറീൻറെയും ചാൾസ് വില്ല്യം ബുഷിൻറെയും ഏക മകളായിട്ടാണ് സോഫിയ ബുഷ് ജനിച്ചത്.. അവരുടെ മാതാവ്അ ഒരു ഫോട്ടോഗ്രാഫി സ്റ്റുഡിയോ നടത്തിയിരുന്നു. പിതാവ് ഒരു പരസ്യചിത്ര ഫോട്ടോഗ്രാഫറുമായിരുന്നു. 2000 ൽ വെസ്റ്റ്രിഡ്ജ് സ്കൂൾ ഫോർ ഗേൾസിൽ നിന്ന് ബിരുദം നേടിയിരുന്നു. അവിടെ അവർ വോളിബോൾ ടീമിലെ അംഗമായിരുന്നു. വെസ്റ്റ്രിഡ്ജിൽ, അവർ നാടക കലാപ്രവർത്തനങ്ങളുമായി ബന്ധപ്പെട്ടു പ്രവർത്തിച്ചിരുന്നു.
ഔദ്യോഗിക ജീവിതം
2002 ൽ നാഷണൽ ലാംപൂൺസ് വാൻ വൈൽഡർ എന്ന ചിത്രത്തിലൂടെയാണ് ബുഷ്‍ ആദ്യമായി വെള്ളിത്തിരയിലേയ്ക്കു പ്രവേശിക്കുന്നത്. ചിത്രത്തിൽ റയാൻ റെയ്നോൾഡ്സിനൊപ്പമാണ് പ്രത്യക്ഷപ്പെട്ടത്. ഇതേത്തുടർന്ന്, നിപ്/ടക്, സബ്രിന ദ ടീനേജ് വിച്ച്, HBO ടെലിവിഷൻ സിനിമയായ പോയിന്റ് ഓഫ് ഒറിജിൻ എന്നിങ്ങനെ നിരവിധി ടെലിവിഷൻ പരമ്പരകളിൽ അഭിനയിച്ചിരുന്നു. 2002 ൽ ബുഷിന് 'ടെർമിനേറ്റർ 3: റൈസ് ഓഫ് ദി മെഷീൻസ്' എന്ന ചിത്രത്തിൽ കേറ്റ് ബ്രൂസ്റ്ററായി അഭിനയിക്കുവാനുള്ള അവസരം ലഭിച്ചിരുന്നുവെങ്കിലും ഒരാഴ്ച്ചത്തെ ഷൂട്ടിംഗിനു ശേഷം അവരെ മാറ്റി ഈ വേഷം ക്ലെയിർ ഡെയിൻസിനു നൽകപ്പെട്ടു. ഈ ചിത്രത്തിന്റെ കഥാപാത്രത്തിന് യോജിക്കാത്ത വിധം അവർ വളരെ ചെറുപ്പമായിരുന്നതിനാലാണ് ഈ മാറ്റം വേണ്ടവന്നതെന്ന് ചിത്രത്തിൻറെ സംവിധായകൻ ജോനാഥൻ മോസ്റ്റോ പറഞ്ഞിരുന്നു. എങ്കിലും ബുഷിൻറെ അഭിനയത്തെ അദ്ദേഹം വാനോളം പ്രശംസിച്ചിരുന്നു.
അവലംബം
വർഗ്ഗം:1982-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ ടെലിവിഷൻ നടിമാർ
തൊവാഡ്-ഹചിമന്റൈ ദേശീയോദ്യാനം
അവോമോറി, ഇവേറ്റ്, അകിത എന്നിവയിലെ രണ്ട് വ്യത്യസ്ത മേഖലകളിലായി സ്ഥിതിചെയ്യുന്ന ദേശീയോദ്യാനമാണ് തൊവാഡ്-ഹചിമന്റൈ ദേശീയോദ്യാനം. തൊവാഡ തടാകം, ഹക്കോഡ പർവ്വതം എന്നിവ കൂടാതെ അയ്‌രേ‌സ് നദീതാഴ്‌വാരയുടെ ഭൂരിഭാഗം പ്രദേശങ്ങളും തൊവാഡ-കക്കോഡ മേഖലയിൽ ഉൾപ്പെടുന്നു. ഹചിമന്റായ് പർവ്വതം, ഇവേറ്റ് പർവ്വതം, തമഗവാ ഓൻസെൻ, അകിത കൊമാഗറ്റേക്ക് എന്നിവ ഹചിമാന്റൈ മേഖലയിൽ ഉൾപ്പെടുന്നു. ഈ രണ്ട് മേഖലകൾ 50 കിലോമീറ്റർ അകലെയാണ്. 854 ചതുരശ്രകിലോമീറ്റർ സ്ഥലത്തായി വ്യാപിച്ചിരിക്കുന്നു.
അവലംബം
വർഗ്ഗം:ജപ്പാനിലെ ദേശീയോദ്യാനങ്ങൾ
ലേബിയൽ ഫ്യൂഷൻ
സ്ത്രീ ജനനേന്ദ്രിയ ശരീരഘടനയുടെ ഒരു രോഗാവസ്ഥയാണ് ലാബിയൽ ഫ്യൂഷൻ, ഈ രോഗാവസ്ഥയിൽ ലാബിയ മൈനോറ ഒന്നിച്ചു ചേരുന്നു. ഇത് പൊതുവെ കുട്ടികളിൽ കാണപ്പെടുന്ന അവസ്ഥയാണ്.
അവതരണം
ജനനസമയത്ത് ലേബിയൽ ഫ്യൂഷൻ വളരെ അപൂർവമായി മാത്രമേ ഉണ്ടാകാറുള്ളു. പക്ഷേ പിന്നീട് ശൈശവാവസ്ഥയിൽ ഇത് സംഭവിക്കുന്നു. ഇതിന്റെ കാരണം വേണ്ടത്ര ഈസ്ട്രജൻ എക്സ്പോഷർ കിട്ടാത്തതു കാരണമാണ്. നവജാതശിശുക്കൾ ഗർഭാശയത്തിൽ മാതൃ ഈസ്ട്രജൻ സമ്പർക്കം പുലർത്തുന്നു. ഈ രോഗാവസ്ഥ സാധാരണയായി കുറഞ്ഞത് 3 മാസം പ്രായമുള്ള ശിശുക്കളിൽ ആണ് കാണപ്പെടുന്നത്. മിക്ക അവതരണങ്ങളും ലക്ഷണമില്ലാത്തവയാണ്, അവ ഒരു രക്ഷിതാവിനാൽ അല്ലെങ്കിൽ പതിവ് മെഡിക്കൽ പരിശോധനയ്ക്കിടെ ആണ് കണ്ടെത്തപ്പെടുക. മറ്റ് സന്ദർഭങ്ങളിൽ, രോഗികൾക്ക് ഡിസൂറിയ, മൂത്രത്തിന്റെ ആവൃത്തി, മൂത്രമൊഴിക്കാൻ വിസമ്മതം അല്ലെങ്കിൽ പോസ്റ്റ്-വോയിഡ് ഡ്രിബ്ലിംഗ് എന്നിവയുടെ അനുബന്ധ ലക്ഷണങ്ങൾ ഉണ്ടാകാം. വൾവൽ വെസ്റ്റിബ്യൂളിലോ യോനിയിലോ മൂത്രം കെട്ടിക്കിടക്കുന്നതിനാൽ ചില രോഗികളിൽ യോനിയിൽ നിന്ന് ഡിസ്ചാർജ് കാണപ്പെടുന്നു.
സങ്കീർണതകൾ
ലാബിയൽ ഫ്യൂഷൻ മൂത്രനാളിയിലെ അണുബാധ, വൾവാർ വെസ്റ്റിബുലൈറ്റിസ്, വിട്ടുമാറാത്ത മൂത്രത്തിന്റെ എക്സ്പോഷർ മൂലമുണ്ടാകുന്ന വീക്കം എന്നിവയിലേക്ക് നയിച്ചേക്കാം. കഠിനമായ കേസുകളിൽ, ലേബൽ അഡീഷനുകൾ മൂത്രനാളിയുടെ പൂർണ്ണമായ തടസ്സത്തിന് കാരണമാകും, ഇത് അനുരിയയിലേക്കും മൂത്രം നിലനിർത്തുന്നതിലേക്കും നയിക്കുന്നു.
പാത്തോഫിസിയോളജി
ലാബൽ ഫ്യൂഷനിലേക്ക് നയിക്കുന്ന പ്രധാന ഘടകം ഈസ്ട്രജന്റെ അളവ് കുറവാണ്. പ്രായപൂർത്തിയാകാത്തവരുടേത് പോലെ കുറഞ്ഞ ഈസ്ട്രജൻ എക്സ്പോഷർ ഉള്ള ഒരു വൾവയ്ക്ക് അതിലോലമായ എപ്പിത്തീലിയൽ ലൈനിംഗ് ഉണ്ട്, അതിനാൽ ഇത് പ്രകോപിപ്പിക്കലിന് ഇരയാകുന്നു. അണുബാധ, വീക്കം, ആഘാതം എന്നിവ പോലുള്ള പ്രകോപിപ്പിക്കലിന് കാരണമാകുന്ന അവസ്ഥകൾ, ലാബിയ മൈനോറയുടെ അരികുകൾ ഒന്നിച്ച് ചേരുന്നതിന് കാരണമാകുന്നു. ലബിയ മൈനോറയുടെ പിൻഭാഗത്തെ ഫ്രെനുലത്തിൽ നിന്ന് ലയനം സാധാരണയായി ആരംഭിക്കുകയും മുൻവശത്ത് തുടരുകയും ചെയ്യുന്നു.
ഈസ്ട്രജന്റെ അളവ് വർദ്ധിക്കുകയും യോനിയിലെ എപ്പിത്തീലിയം കോർണിഫൈ ചെയ്യുകയും ചെയ്യുന്നതിനാൽ, പ്രായപൂർത്തിയാകുന്നതിന് മുമ്പ് മിക്ക ലാബൽ അഡീഷനുകളും സ്വയമേവ പരിഹരിക്കപ്പെടും.
രോഗനിർണയം
വുൾവയുടെ പരിശോധനയുടെ അടിസ്ഥാനത്തിൽ രോഗനിർണയം നടത്താം. ലാബൽ ഫ്യൂഷൻ ഉള്ള രോഗികളിൽ, ലാബിയ മജോറ പിൻവലിക്കുമ്പോൾ ടിഷ്യുവിന്റെ ഇടതൂർന്ന കേന്ദ്രരേഖയുള്ള ടിഷ്യുവിന്റെ പരന്ന തലം സാധാരണയായി കാണപ്പെടുന്നു, അതേസമയം ഒരു മുൻഭാഗം സാധാരണയായി ക്ലിറ്റോറിസിന് താഴെയാണ്.
ചികിത്സ
രോഗലക്ഷണങ്ങളില്ലാത്ത കേസുകളിൽ ചികിത്സ സാധാരണയായി ആവശ്യമില്ല, കാരണം മിക്ക ഫ്യൂഷനുകളും കാലക്രമേണ സ്വാഭാവികമായി വേർപെടുത്തും, എന്നാൽ രോഗലക്ഷണങ്ങൾ ഉണ്ടാകുമ്പോൾ ചികിത്സ ആവശ്യമായി വന്നേക്കാം. ലാബൽ ഫ്യൂഷനുള്ള ചികിത്സയുടെ സ്റ്റാൻഡേർഡ് രീതി കൂടി ചേർന്ന് ഇരിക്കുന്ന പ്രദേശങ്ങളിൽ ഈസ്ട്രജൻ ക്രീം തേയ്ക്കുക എന്നതാണ്. 90% രോഗികളിലും ഇത് ഫലപ്രദമാണ്. ലാബിയ മൈനോറ പൂർണ്ണമായും സംയോജിപ്പിച്ച് മൂത്രമൊഴിക്കുന്നതിനോ യോനിയിൽ തടസ്സമോ ഉണ്ടാക്കുന്ന ഗുരുതരമായ സന്ദർഭങ്ങളിൽ, ലാബിയയെ ശസ്ത്രക്രിയയിലൂടെ വേർപെടുത്തണം. ചികിൽസയ്ക്കു ശേഷമുള്ള ഇതിന്റെ ആവർത്തനം സാധാരണമാണ് എന്നാൽ നല്ല ശുചിത്വ സമ്പ്രദായങ്ങൾ വഴി ഈ രോഗാവസ്ഥ തടയപ്പെടാം എന്ന് കരുതപ്പെടുന്നു. ആവർത്തനത്തെ തടയുന്നതിൽ ഈസ്ട്രജൻ ക്രീമിനേക്കാൾ ബെറ്റാമെതസോൺ കൂടുതൽ ഫലപ്രദമാകുമെന്ന് ഒരു പഠനം തെളിയിച്ചിട്ടുണ്ട്, കുറച്ച് പാർശ്വഫലങ്ങളുമുണ്ട്.
എപ്പിഡെമിയോളജി
ശിശുക്കളിലും പെൺകുട്ടികളിലും ലാബിയൽ ഫ്യൂഷൻ അസാധാരണമല്ല. 13-നും 23-നും ഇടയിൽ പ്രായമുള്ള ശിശുക്കളിൽ ഇത് ഏറ്റവും സാധാരണമാണ്, ഈ പ്രായത്തിലുള്ളവരിൽ 3.3% ആണ് ഇത്. പ്രായപൂർത്തിയാകാത്ത എല്ലാ പെൺകുട്ടികളിലും 1.8% ലേബൽ ഫ്യൂഷൻ സംഭവിക്കുന്നതായി കണക്കാക്കപ്പെടുന്നു. പ്രായപൂർത്തിയായ സ്ത്രീകളിൽ, പ്രത്യേകിച്ച് പ്രത്യുൽപാദന പ്രായത്തിൽ ഇത് അപൂർവമാണ്, എന്നാൽ പ്രസവശേഷം, ആർത്തവവിരാമം നേരിടുന്ന സ്ത്രീകളിൽ ഇടയ്ക്കിടെ കാണപ്പെടുന്നു.
ബാഹ്യ ലിങ്കുകൾ
വർഗ്ഗം:പീഡിയാട്രിക്സ്
മണക്കാട്, കൊല്ലം ജില്ല
കൊല്ലം ജില്ലയുടെ പടിഞ്ഞാറു ഭാഗത്തായി സ്ഥിതിചെയ്യുന്ന ഒരു പ്രദേശമാണ് മണക്കാട് (English:Manakkadu). കൊല്ലം കോർപ്പറേഷനു കീഴിലുള്ള 55 വാർഡുകളിൽ 33-ആമത്തെ വാർഡാണു മണക്കാട്. . കൊല്ലം കോർപ്പറേഷൻറെ 6 മേഖലകളിലൊന്നായ വടക്കേവിള വില്ലേജിനു കീഴീലുള്ള വാർഡാണിത്.
മിഷേൽ ഭോലാട്ട്
മിഷേൽ ഭോലാട്ട് (ജനനം 1958) ഒരു അമേരിക്കൻ വൈദ്യ യാണ്. ഇംഗ്ലീഷ്:Michelle Bholat. ( ലോസ് ഏഞ്ചൽസിലെ കാലിഫോർണിയ സർവകലാശാലയിൽ ഫാമിലി മെഡിസിൻ അസോസിയേറ്റ് പ്രൊഫസറാണ് അവർ, അവിടെ ക്ലിനിക്കൽ കാര്യങ്ങളുടെ വൈസ് ചെയർ ആയി സേവനമനുഷ്ഠിക്കുകയും മെഡിക്കൽ ബോർഡ് ഓഫ് കാലിഫോർണിയ അംഗവുമാണ്.
മണക്കാട്, കൊല്ലം ജില്ല
ഭരണസംവിധാനം
കൊല്ലം കോർപ്പറേഷന്റെ അധികാര പരിധിയിലുള്ള പ്രദേശമാണിത്.ഭരണസൗകര്യങ്ങൾക്കായി കോർപ്പറേഷനെ 6 മേഖലകളായി(zones) തിരിച്ചിട്ടുണ്ട്.അവയാണ് ഇതിൽ വടക്കേവിള വില്ലേജിനു കീഴിൽ വരുന്ന വാർഡാണ് മുള്ളുവിള (വാർഡ് നമ്പർ-33).മറ്റു വാർഡുകൾ താഴെ, മണക്കാട് വാർഡിൻറെ ഇപ്പോഴത്തെ കൗൺസിലർ എൻ. സഹൃദയൻ ( സി.പി.എം. ) ആണ്. .
മിഷേൽ ഭോലാട്ട്
ഔദ്യോഗിക ജീവിതം
യു‌സി‌എൽ‌എയിലെ ഡേവിഡ് ഗെഫൻ സ്കൂൾ ഓഫ് മെഡിസിനിൽ ഫാമിലി മെഡിസിൻ വകുപ്പിന്റെ വൈസ് ചെയർ പദവി മിഷേൽ നേടി, ഈ റോളിലേക്ക് നിയമിക്കപ്പെട്ട ആദ്യത്തെ ലാറ്റിനയായി. ഈ സ്ഥാനത്ത്, പിന്നാക്ക പശ്ചാത്തലങ്ങളിൽ നിന്നുള്ള ഫിസിഷ്യൻമാരെ നിയമിക്കുന്നതിനും മെക്സിക്കോയിൽ നിന്നുള്ള ഫിസിഷ്യന്മാരുമായി സഹകരിക്കുന്നതിനും പരിശീലിപ്പിക്കുന്നതിനും അവൾ സജീവമായി പ്രവർത്തിക്കുന്നു.
യുസിഎൽ ഇൻസ്റ്റിറ്റ്യൂട്ട് ഓഫ് ഒഫ്താൽമോളജി
യുണൈറ്റഡ് കിംഗ്ഡത്തിലെ ലണ്ടനിൽ സ്ഥിതി ചെയ്യുന്ന യൂണിവേഴ്സിറ്റി കോളേജിലെ (യുസിഎൽ) ബ്രെയിൻ സയൻസസ് ഫാക്കൽറ്റിക്കുള്ളിലെ ഒരു സ്ഥാപനമാണ് യു.സി.എൽ ഇൻസ്റ്റിറ്റ്യൂട്ട് ഓഫ് ഒഫ്താൽമോളജി. ഇൻസ്റ്റിറ്റ്യൂട്ട് ഒഫ്താൽമോളജി (അനാട്ടമി, ഫിസിയോളജി, നേത്രരോഗങ്ങൾ) മേഖലയിൽ ഗവേഷണവും ബിരുദാനന്തര അധ്യാപനവും നടത്തുന്നു.
ഇൻസ്റ്റിറ്റ്യൂട്ടിൽ 45 ഓളം പ്രിൻസിപ്പൽ ഇൻവെസ്റ്റിഗേറ്റർമാർ ഉൾപ്പെടെ 200 ഓളം ജീവനക്കാരുള്ള ഇത് നാഷണൽ ഇൻസ്റ്റിറ്റ്യൂട്ട് ഫോർ ഹെൽത്ത് ആൻഡ് കെയർ റിസർച്ചിന്റെ (എൻഐഎച്ച്ആർ) ബയോമെഡിക്കൽ റിസർച്ചിൽ പങ്കാളിയായ മൂർഫീൽഡ്സ് ഐ ഹോസ്പിറ്റലുമായി സഹകരിച്ച് പ്രവർത്തിക്കുന്നു. ഒഫ്താൽമോളജി കേന്ദ്രം ആണിത്. മൂർഫീൽഡ്സ് ഐ ഹോസ്പിറ്റലിനൊപ്പം, യൂറോപ്പിലെ നേത്രചികിത്സയ്ക്കും അധ്യാപനത്തിനും ഗവേഷണത്തിനുമുള്ള ഏറ്റവും പഴക്കമേറിയതും വലുതുമായ കേന്ദ്രമാണ് ഈ സ്ഥാപനം.
ചരിത്രം
2008 ഏപ്രിലിൽ ഇൻസ്റ്റിറ്റ്യൂട്ടിലെയും മൂർഫീൽഡ് ഐ ഹോസ്പിറ്റലിലെയും ഒരു സംഘം നടത്തിയ അന്ധത ട്രയലിനുള്ള ലോകത്തിലെ ആദ്യത്തെ വിജയകരമായ ജീൻ ട്രാൻസ്പ്ലാൻറിന്റെ ഫലങ്ങൾ പ്രസിദ്ധീകരിച്ചു. 2009 ഏപ്രിലിൽ, ഇൻസ്റ്റിറ്റ്യൂട്ട് ഫാർമസ്യൂട്ടിക്കൽ കമ്പനിയായ ഫൈസറുമായി സഹകരിച്ച് ലൈസൻസ് കരാറിൽ ഏർപ്പെട്ടു. അതേ മാസത്തിൽ, ഇൻസ്റ്റിറ്റ്യൂട്ടിലെയും മൂർഫീൽഡ് ഐ ഹോസ്പിറ്റലിലെയും ഗവേഷകർ വികസിപ്പിച്ചെടുത്ത പ്രായവുമായി ബന്ധപ്പെട്ട മാക്യുലാർ ഡീജനറേഷനായുള്ള ലോകത്തിലെ ആദ്യത്തെ സ്റ്റെൽ സെൽ അധിഷ്ഠിത നടപടിക്രമത്തിന്റെ വിശദാംശങ്ങൾ പ്രസിദ്ധീകരിച്ചു.
2010 സെപ്തംബറിൽ മൂലകോശങ്ങളുടെ പുനരുജ്ജീവന ശേഷി ഉപയോഗിച്ച് ഡയബറ്റിക് റെറ്റിനോപ്പതിക്ക് പുതിയ ചികിത്സകൾ കണ്ടെത്തുന്നതിന് സഹകരിക്കാൻ ഇൻസ്റ്റിറ്റ്യൂട്ട് ഫാർമസ്യൂട്ടിക്കൽ കമ്പനിയായ ആസ്ട്രസെനെക്കയുമായി മൂന്ന് വർഷത്തെ കരാറിൽ ഏർപ്പെട്ടിരുന്നു. 2011 ഓഗസ്റ്റിൽ, നാഷണൽ ഇൻസ്റ്റിറ്റ്യൂട്ട് ഫോർ ഹെൽത്ത് റിസർച്ച് ഇൻസ്റ്റിറ്റ്യൂട്ടിനും മൂർഫീൽഡ് ഐ ഹോസ്പിറ്റലിനും സംയുക്തമായി ഒഫ്താൽമോളജിക്ക് ബയോമെഡിക്കൽ റിസർച്ച് സെന്റർ നൽകി, അഞ്ച് വർഷത്തിനുള്ളിൽ 26.5 മില്യൺ പൗണ്ട് സമ്മാനമായി നൽകി. 2011 സെപ്തംബറിൽ ഇൻസ്റ്റിറ്റ്യൂട്ടിലെയും മൂർഫീൽഡ് ഐ ഹോസ്പിറ്റലിലെയും ഒരു സംയുക്ത സംഘത്തിന് ഭേദപ്പെടുത്താനാവാത്ത നേത്രരോഗമുള്ള സ്റ്റാർഗാർഡ് രോഗികളിൽ ഹ്യൂമൻ എംബ്രിയോണിക് സ്റ്റെം സെൽ തെറാപ്പി ട്രയൽ നടത്തുന്നതിന് യുകെ മെഡിസിൻസ് ആൻഡ് ഹെൽത്ത് കെയർ പ്രൊഡക്റ്റ്സ് റെഗുലേറ്ററി ഏജൻസിയിൽ നിന്ന് അനുമതി ലഭിച്ചു. ഏതൊരു യൂറോപ്യൻ രാജ്യത്തും റെഗുലേറ്റർമാരിൽ നിന്ന് അംഗീകാരം ലഭിക്കുന്ന ആദ്യത്തെ ഹ്യൂമൻ സ്റ്റെം സെൽ തെറാപ്പി ട്രയലായിരുന്നു ഇത്.
ഗവേഷണം
ഇൻസ്റ്റിറ്റ്യൂട്ടിലെ ഗവേഷണം നിലവിൽ ഇനിപ്പറയുന്ന ഏഴ് മേഖലകളിൽ കേന്ദ്രീകരിച്ചിരിക്കുന്നു:
വിദ്യാഭ്യാസം
വലത്ത്‌|ലഘുചിത്രം|240x240ബിന്ദു| ലണ്ടനിലെ യൂണിവേഴ്സിറ്റി കോളേജിന്റെ പ്രധാന പോർട്ടിക്കോ ഇൻസ്റ്റിറ്റ്യൂട്ട് നിലവിൽ ഇനിപ്പറയുന്ന ബിരുദാനന്തര തല കോഴ്‌സുകൾ വാഗ്ദാനം ചെയ്യുന്നു:
മൂന്നും നാലും വർഷത്തെ പിഎച്ച്ഡി പ്രോഗ്രാമുകളും ഇൻസ്റ്റിറ്റ്യൂട്ട് വാഗ്ദാനം ചെയ്യുന്നു.
പുസ്തകശാല
ഇൻസ്റ്റിറ്റ്യൂട്ടിൽ സ്ഥിതി ചെയ്യുന്ന മൂർഫീൽഡ് ഐ ഹോസ്പിറ്റലുമായി ചേർന്ന് ഇൻസ്റ്റിറ്റ്യൂട്ട് ഒരു സംയുക്ത ലൈബ്രറി പ്രവർത്തിപ്പിക്കുന്നു. ഇൻസ്റ്റിറ്റ്യൂട്ടിലോ മൂർഫീൽഡ് ഐ ഹോസ്പിറ്റലിലോ ജോലി ചെയ്യുന്നവർക്കും പഠിക്കുന്നവർക്കും റഫറൻസിനും പഠന ആവശ്യങ്ങൾക്കുമായി ലൈബ്രറിയിലേക്കുള്ള പ്രവേശനം ലഭ്യമാണ്. ഇൻസ്റ്റിറ്റ്യൂട്ടിലെയും മൂർഫീൽഡ് ഐ ഹോസ്പിറ്റലിലെ എൻഎച്ച്എസ് ഫൗണ്ടേഷൻ ട്രസ്റ്റിലെയും ജീവനക്കാർക്കും വിദ്യാർത്ഥികൾക്കും യുസിഎൽ, അഫിലിയേറ്റ് ചെയ്ത എൻഎച്ച്എസ് ട്രസ്റ്റുകളിലെ ജീവനക്കാർക്കും വിദ്യാർത്ഥികൾക്കും ലൈബ്രറിയുടെ അംഗത്വം ലഭ്യമാണ്.
മാഡ് ഡാഡ്
രേവതി എസ്. വർമ്മ തിരക്കഥയെഴുതി സംവിധാനം ചെയ്ത് 2013-ൽ പുറത്തിറങ്ങിയ മലയാളചലച്ചിത്രമാണ് മാഡ് ഡാഡ്. ലാൽ, നസ്രിയ നസീം, മേഘന രാജ് എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. പി.എൻ.വി. അസ്സോസിയേറ്റ്സിന്റെ ബാനറിൽ പി.എൻ. വേണുഗോപാലാണ് ചിത്രം നിർമ്മിച്ചത്.
പുറത്തേക്കുള്ള കണ്ണികൾ
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
മനീഷ് സിസോദിയ
ആം ആദ്മി പാർട്ടി സ്ഥാപക നേതാവും 2015 ഫെബ്രുവരി മുതൽ ഡൽഹി ഉപ മുഖ്യമന്ത്രിയുമാണ്‌ മനീഷ് സിസോദിയ. ഡൽഹി സർക്കാരിന്റെ ധനകാര്യം, ആസൂത്രണം, സർവീസസ്, ഊർജം, വിദ്യാഭ്യാസം, ഉന്നത വിദ്യാഭ്യാസം, ഐ.ടി, സാങ്കേതിക വിദ്യാഭ്യാസം, അഡ്മിനിസ്ട്രേറ്റിവ് തുടങ്ങിയ വകുപ്പുകളും കയ്യാളുന്നത് അദ്ദേഹമാണ്.
2006 ഡിസംബറിൽ അരവിന്ദ് കെജ്രിവാൾ, അഭിനന്ദൻ സെഖ്രി എന്നിവരുമായി ചേർന്ന് പബ്ലിക് കോസ് റിസർച്ച് ഫൗണ്ടേഷൻ ആരംഭിച്ചു. 2006 ൽ രാജ്യമെമ്പാടും വിവരാവകാശ നിയമത്തെ കുറിച്ചു പ്രചാരണം നടത്തി. തദ്ദേശഭരണത്തിൽ കാര്യക്ഷമത ഉറപ്പുവരുത്തുക, വിവരാവകാശനിയമത്തിനായി പ്രചാരണം നടത്തുക എന്നിവയായിരുന്നു ഫൗണ്ടേഷന്റെ ദൗത്യങ്ങൾ. 2012 ജൂലൈ മാസത്തിൽ കളങ്കിതരായ പതിനഞ്ച്‌ കേന്ദ്രമന്ത്രിമാർക്കെതിരായി അന്വേഷണം നടത്തണമെന്നാവശ്യപ്പെട്ടുകൊണ്ട്‌ അരവിന്ദ് കെജ്രിവാളിനും ഗോപാൽറായിക്കുമൊപ്പം ജന്ദർ മന്തറിൽ അനിശ്ചിതകാല നിരാഹാര സത്യഗ്രഹം നടത്തി. തുടർന്ന് 2012 സെപ്റ്റംബറിൽ ആം ആദ്മി പാർട്ടിയുണ്ടാക്കുന്നതിൽ പങ്കാളിയായി.
അമുൻ
ഒരു പ്രധാന ഈജിപ്ഷ്യൻ ദൈവമാണ് അമുൻ. അമോൻ, അമെൻ എന്നീ പേരുകളിലും ഇദ്ദേഹം അറിയപ്പെടുന്നു (ഇംഗ്ലീഷ്: Amun also Amon, Amen; Greek Ἄμμων Ámmōn, Ἅμμων Hámmōn). പുരാതന സാമ്രാജ്യം മുതൽക്കേ അമുനിനെ തന്റെ പത്നിയായ അമുനെറ്റ് സഹിതം ആരാധിച്ചു വരുന്നു. 11ആം രാജവംശത്തോടുകൂടി ( c.  21st century BC) മോൺടുവിന് പകരമായി തീബ്സിന്റെ രക്ഷാദേവതയായി ഉയർന്നുവന്നു.
ഈജിപ്ഷ്യൻ സാമ്രാജ്യത്തിലെത്തന്നെ പരമപ്രധാന ദൈവമായതിനാൽ, ഈജിപ്തിനു പുറത്തും അമുൻ റാ പരിചിതമായിരുന്നു. പുരാതന ഗ്രീസിലെ സിയൂസ് ദേവന് തത്തുല്യനായിരുന്നു ഈജിപ്റ്റിലെ അമുൻ റാ (സിയൂസ് അമോൻ)‌. ഇടത്ത്‌|ലഘുചിത്രം|238x238ബിന്ദു|കർണ്ണാക് ക്ഷേത്രത്തിൽ കൊത്തിവെച്ചിരിക്കുന്ന ഒരു അമുൻ രൂപം
അവലംബം
വർഗ്ഗം:ഈജിപ്ഷ്യൻ ദൈവങ്ങൾ
ലാൻഡ് റവന്യൂ വകുപ്പ്
സംസ്ഥാന സർക്കാരിലെ പ്രധാന വകുപ്പുകളിലൊന്നാണ് ലാൻഡ് റവന്യൂ വകുപ്പ്. ഇപ്പോൾ ശ്രീ  K രാജൻ.] ആണ് വകുപ്പ് മന്ത്രി .  [[ട്രഷറി, രജിസ്ട്രേഷൻ, സിവിൽ സപ്ലൈസ് തുടങ്ങിയ മിക്ക വകുപ്പുകളും  റവന്യൂ വകുപ്പ് വിഭജിച്ച് രൂപം കൊണ്ടിട്ടുള്ളതാണ്.
14 ജില്ല, 21 റവന്യൂ ഡിവിഷൻ, 63 താലൂക്ക്, 1577 വില്ലേജ് എന്നിങ്ങനെയാണ് സംസ്ഥാനത്ത് റവന്യൂ വകുപ്പിന്റെ ഘടന. ഭൂമി സംബന്ധമായ കാര്യങ്ങളാണ് ഈ വകുപ്പ് പ്രധാനമായി കൈകാര്യം ചെയ്യുന്നതെങ്കിലും സംസ്ഥാന ഭരണ തലത്തിൽ സർവ്വ തല സ്പർശിയായ ചുമതലകളാണ് ഈ വകുപ്പിനുള്ളത്. മുൻപ് റവന്യൂ, ട്രഷറി, ,സിവിൽ സപ്ലൈസ്, ഫിനാൻസ് എന്നീ വകുപ്പുകളുടെ തലപ്പത്ത് പൊതുവായി റവന്യൂ ബോർഡ് ഉണ്ടായിരുന്നു. പിന്നീട് അത് നിർത്തലാക്കി  അതത്  വകുപ്പുകൾക്ക്  കമ്മീഷനറേറ്റ് രൂപീകരിക്കുകയും ചെയ്തു.
സിനിമ (ജീനസ്)
ഉഷ്ണമേഖലാ മഴക്കാടുകളിൽ കാണപ്പെടുന്ന സാപ്പിൻഡേസീ എന്ന സസ്യകുടുംബത്തിലെ ഒരു ജനുസ്സാണ് സിനിമ.
ഇതിന്റെ മൂന്ന് സ്പീഷീസുകൾ, 2013 ജൂലൈ മുതൽ ശാസ്ത്രജ്ഞർ തിരിച്ചറിഞ്ഞിട്ടുണ്ട്. വടക്ക് കിഴക്കൻ ക്വീൻസ്‌ലാൻഡ്, ഓസ്‌ട്രേലിയ, ന്യൂ ഗിനിയ എന്നിവിടങ്ങളിൽ സ്വാഭാവികമായി ഇവ വളരുന്നതായി കണ്ടെത്തിയിരുന്നു.
Cited works
വർഗ്ഗം:ക്വീൻസ്ലാൻഡിലെ സസ്യജാലങ്ങൾ വർഗ്ഗം:സാപ്പിൻഡേസീ
നിക്കോളെ ചൗഷസ്ക്യു
റൊമാനിയൻ കമ്മ്യൂണിസ്റ്റ് നേതാവായിരുന്നു നിക്കോളെ ചൗഷസ്ക്യു (റൊമാനിയൻ/ഇംഗ്ലീഷ്: Nicolae Ceaușescu; ; 26 January 1918 – 25 December 1989). 1965 മുതൽ 1989 വരെ റൊമാനിയൻ കമ്മ്യൂണിസ്റ്റ് പാർട്ടിയുടെ ജനറൽ സെക്രട്ടറിയായിരുന്നു അദ്ദേഹം. റൊമാനിയയിലെ രണ്ടാമത്തെയും അവസാനത്തെയും കമ്മ്യൂണിസ്റ്റ് നേതാവായിരുന്നു അദ്ദേഹം. 1967 മുതൽ 1989 വരെ രാഷ്ട്രത്തലവനായിരുന്നു ചൗഷസ്ക്യു. എൺപതുകളുടെ അവസാനത്തിൽ അമേരിക്കൻ സഹായത്തോടെ കിഴക്കൻ യൂറോപ്പിൽ സോവിയറ്റ് യൂണിയനെതിരെ നടന്ന കലാപങ്ങളുടെ ഭാഗമായി 1989 ഡിസംബറിൽ റൊമാനിയയിൽ ഭരണ അട്ടിമറി ഉണ്ടാകുകയും ചൗഷസ്ക്യു വധിക്കപ്പെടുകയും ചെയ്തു. കമ്മ്യൂണിസ്റ്റ് ഏകാധിപതിയായി റൊമേനിയയിലെ ജനങ്ങളെ അടിച്ചമർത്തി ഭരിച്ചതും ചൗഷസ്ക്യൂവിൻ്റെ പതനത്തിന് വഴിതെളിച്ച ഒരു ഘടകമാണ്.
ജീവിതരേഖ
ഒൻപത് സഹോദരങ്ങൾ അടങ്ങിയ ഒരു കുടുംബത്തിൻ്റെ ദാരിദ്രത്തിൽ നിന്നും തുടങ്ങിയ ഓട്ടം തൻ്റെ രാജ്യത്തിൻ്റെ പരമാധികാരിയായി വളരെ പെട്ടെന്ന് ഓടിക്കയറിയ വ്യക്തിയായിരുന്നു അദ്ദേഹം. മദ്യപാനിയായ അച്ഛൻ്റെ മകനായി ജനിച്ച നിക്കൊളെ കടം വാങ്ങിയ പുസ്തകങ്ങളുമായി പത്താം വയസ് വരെ സ്കൂളിൽ പഠിച്ചു. പതിനൊന്നാം വയസിൽ നാടുവിട്ട് തലസ്ഥാന നഗരമായ ബുക്കാറസ്റ്റിൽ എത്തപ്പെട്ട നിക്കോളെ അവിടെ ഒരു ചെരിപ്പ് നിർമ്മാണ കമ്പനിയിൽ ജോലി നോക്കി. കമ്മ്യൂണിസ്റ്റ് പാർട്ടി പ്രവർത്തകനായ സ്ഥാപന ഉടമയുടെ സ്വാധീനം അന്ന് റൊമാനിയയിൽ നിരോധനം ഉണ്ടായിരുന്ന കമ്മ്യൂണിസ്റ്റ് പാർട്ടിയോട് അദ്ദേഹത്തെ അടുപ്പിച്ചു. പതിനാലാം വയസിൽ തന്നെ കമ്മ്യൂണിസ്റ്റ് പാർട്ടിയിൽ ചേർന്ന് രാഷ്ട്രീയ പ്രവർത്തനം തുടങ്ങിയ നിക്കോളയെ പല തവണ പോലീസ് പിടിക്കുകയും ശിക്ഷിക്കപ്പെടുകയും ഉണ്ടായി. ജയിലിൽ കിടക്കുമ്പോൾ പിന്നീട് റൊമാനിയയുടെ ആദ്യ പ്രസിഡൻ്റ് ആയിരുന്ന ഗോർജിയോ ഡേജ് അടക്കമുള്ള മുതിർന്ന കമ്മ്യൂണിസ്റ്റ് നേതാക്കളുമായുള്ള പരിചയം രാഷ്ട്രീയത്തിൽ നിക്കോളെക്ക് മുതൽക്കൂട്ടായി മാറി. പാർട്ടിയിൽ നിക്കോളെയുടെ കഴിവുകൾ തിരിച്ചറിഞ്ഞ ഗോർജിയോ അദ്ദേഹത്തെ പാർട്ടിയുടെ ഉന്നത നേതൃനിരയിലേക്ക് കൈപിടിച്ചുയർത്തി.
ഇരുപതാമത്തെ വയസിൽ ജയിലിൽ നിന്നിറങ്ങിയതിന് ശേഷം കണ്ടെത്തിയ ജീവിത പങ്കാളി എലേനയോടുള്ള തൻ്റെ അതിയായ സനേഹം ജീവിതത്തിൻ്റെ അവസാന നിമിഷം വരെ പ്രകടമായിരുന്നു. ഭാര്യയോടൊത്തല്ലാതെ ചൗഷസ്ക്യുവിനെ പൊതുപരിപാടികളിൽ കാണാറില്ല എന്ന് പറയാം.
രണ്ടാം ലോക മഹായുദ്ധത്തിന് ശേഷം (1939-1945) ലോകമെമ്പാടുമുണ്ടായ കമ്മ്യൂണിസ്റ്റ് അലയടികൾ റൊമാനിയയിലും രാഷ്ട്രീയ ചലനങ്ങൾ സൃഷ്ടിച്ചു. 1944-ൽ തൻ്റെ ഇരുപത്തിയാറാമത്തെ വയസിൽ കമ്മ്യൂണിസ്റ്റ് പാർട്ടിയുടെ യുവജനവിഭാഗം സെക്രട്ടറി ആയും 1947-ൽ കമ്മ്യൂണിസ്റ്റ് പാർട്ടി റൊമാനിയയിൽ അധികാരത്തിൽ ഇരുന്നപ്പോൾ പ്രധാനപ്പെട്ട വകുപ്പുകളിലെ കാബിനറ്റ് മന്ത്രിയായും നിക്കോളെ പ്രവർത്തിച്ചു.
1965-ൽ റൊമാനിയൻ പ്രസിഡൻ്റ് ഗോർജിയോ അന്തരിച്ചതിനെ തുടർന്ന് കമ്മ്യൂണിസ്റ്റ് പാർട്ടിയുടെ പോളിറ്റ് ബ്യൂറോ ചൗഷസ്കിയെ പാർട്ടിയുടെ ജനറൽ സെക്രട്ടറിയായി തിരഞ്ഞെടുത്തു. 1967 മുതൽ 1989 വരെ നീണ്ട 22 വർഷം റൊമാനിയയുടെ ഭരണാധികാരിയായിരുന്നു നിക്കോളെ ചൗഷസ്ക്യു. റൊമാനിയ ഒരു കമ്മ്യൂണിസ്റ്റ് രാഷ്ട്രം ആണെന്നിരിക്കെ പരമ്പരാഗത കമ്മ്യൂണിസ്റ്റ് ആശയങ്ങളിൽ നിന്ന് കുറച്ച് വഴിമാറിയാണ് ചൗഷസ്ക്യു ഭരണം നടത്തിയിരുന്നത് എന്ന് പറയാം. കാരണം സോവിയറ്റ് റഷ്യയുമായുള്ള ബന്ധം അണമുറിയാതെ സൂക്ഷിക്കുമ്പോഴും എന്നാൽ അതോടൊപ്പം തന്നെ എതിർചേരിയിൽ ഉള്ള അമേരിക്കൻ, യൂറോപ്യൻ യൂണിയൻ രാജ്യങ്ങളുമായുള്ള സാമ്പത്തിക വ്യവസായിക ബന്ധങ്ങൾ മെച്ചപ്പെടുത്താനുള്ള ശ്രമങ്ങൾ നടത്തിക്കൊണ്ടിരിക്കുകയും ചെയ്തു. സോവിയറ്റ് റഷ്യയുടെ ചെക്കോസ്ലോവാക്യൻ കടന്നു കയറ്റത്തെ കുറിച്ച് നടത്തിയ പ്രസംഗം രാജ്യത്തിനകത്തും അമേരിക്കൻ, യൂറോപ്യൻ രാഷ്ട്രങ്ങളുടേയും പ്രശംസ പിടിച്ച് പറ്റി. സാർവദേശീയ സോഷ്യലിസത്തിലല്ലാതെ റൊമാനിയൻ ദേശീയതയിൽ ഊന്നിക്കൊണ്ടുള്ള ഒരു കമ്മ്യൂണിസ്റ്റ് ഭരണമാണ് ചൗഷസ്ക്യു വിഭാവനം ചെയ്തത്. ഇത് അക്ഷരാർത്ഥത്തിൽ നടപ്പിൽ വരുത്തിയ അദ്ദേഹത്തിൻ്റെ രാജ്യസ്നേഹം തുളുമ്പുന്ന പ്രസംഗങ്ങൾ റൊമാനിയയിലെ ജനങ്ങളെ ആവേശഭരിതരാക്കി. ദാരിദ്രത്തിൻ്റെ പിടിയിൽ നിന്ന് റൊമാനിയയെ പടിപടിയായി ഉയർത്തിക്കൊണ്ട് വന്ന ചൗഷസ്ക്യു പ്രഗത്ഭനായ ഭരണാധികാരിയായി മാറി. അങ്ങനെ ചൗഷസ്ക്യുവിൻ്റെ കീഴിൽ റൊമാനിയ സാമ്പത്തികമായി മെച്ചപ്പെട്ടു.
1971-ൽ നടത്തിയ ചൈനീസ്, ഉത്തര കൊറിയൻ സന്ദർശനങ്ങളിലൂടെയാണ് ചൗഷസ്ക്യുവിൻ്റെ തകർച്ച തുടങ്ങുന്നത്. കമ്മ്യൂണിസം പിന്തുടർന്ന് പോന്ന ആ രാജ്യങ്ങളിലുള്ള ഏകാധിപത്യ, ഫാസിസ്റ്റ്-അടിച്ചമർത്തൽ രീതിയിൽ ഉള്ള ഭരണവും ഭരണാധികാരികൾക്കുള്ള വീരപരിവേഷവും ചൗഷസ്ക്യുവിനെ അതിലേക്ക് അടുപ്പിച്ചു. അതിനെ തുടർന്ന് ജൂലൈ തീസിസ് എന്ന പേരിൽ മുന്നോട്ട് വച്ച ആശയങ്ങൾ രാജ്യത്തെ മനുഷ്യവകാശങ്ങളുടെ ഉന്മൂലനത്തിന് തുടക്കം കുറിച്ചു. അയൽ രാജ്യങ്ങളെക്കാൾ തന്നെ തൻ്റെ രാജ്യത്തെ ജനങ്ങളെ ഭയന്നിരുന്ന ചെഷസ്ക്യൂ എതിർ ശബ്ദങ്ങൾ ഉയരുന്നത് കണ്ടെത്താനും തടയാനുമായി സെക്യൂരിറ്റേറ്റ് എന്ന പേരിൽ വിപുലമായ ഒരു ചാരസംഘടനയെ ഉപയോഗിച്ചു. സംശയം തോന്നുന്നവരെ ക്രൂരമായി ചോദ്യം ചെയ്യുകയും ഒരു ദാക്ഷിണ്യവും ഇല്ലാതെ പീഡിപ്പിക്കുകയും ചെയ്തു. രാജ്യ-വ്യാപകമായി ജനങ്ങളെ അടിച്ചമർത്തി അവരുടെ വാ മൂടിക്കെട്ടി കൊണ്ടുള്ള ഒരു ഭരണത്തിനാണ് 1971 മുതൽ 1989 വരെ റൊമാനിയ സാക്ഷ്യം വഹിച്ചത്. 1974-ൽ തൻ്റെ അധികാരങ്ങൾ വിപുലമാക്കി കൊണ്ട് രാജ്യകാര്യങ്ങളിൽ പ്ലീനറി സമ്മേളനങ്ങൾ കൂടാതെ സ്വയം തീരുമാനങ്ങൾ എടുക്കാൻ ഉള്ള അവകാശം ചൗഷസ്ക്യു ഉണ്ടാക്കിയെടുത്തതോടെ തികഞ്ഞ ഏകാധിപതി എന്ന പേര് നേടി. തൻ്റെയും ഭാര്യയുടേയും ജന്മദിനങ്ങൾ രാജ്യത്തെ ഏറ്റവും വലിയ ആഘോഷങ്ങളാക്കി മാറ്റി. മാധ്യമ സ്വാതന്ത്ര്യം വെട്ടിക്കുറച്ച് തന്നെക്കുറിച്ചും തൻ്റെ ഭരണത്തെക്കുറിച്ചും വാഴ്ത്തിപ്പാടാൻ ഉള്ള ഉപകരണങ്ങളാക്കി മാധ്യമങ്ങളെ മാറ്റി. വിദ്യാലയങ്ങളിൽ രാഷ്ട്രീയ പഠനം(ചൗഷസ്കിയുടെ കമ്മ്യൂണിസം) നിർബന്ധമാക്കി. തൻ്റെയും ഭാര്യയുടേയും ചിത്രങ്ങൾ നാടുനീളെ വരച്ച് വപ്പിക്കുകയും കലാപരിപാടികൾ തന്നെ സ്തുതിക്കാൻ ഉള്ള മാർഗമായി മാറ്റിയെടുക്കുകയും ചെയ്തു. റൊമാനിയ എന്ന പേരിനെക്കാൾ ചൗഷസ്കി എന്ന പേരാണ് പിന്നീടുള്ള വർഷങ്ങളിൽ ജനങ്ങൾ കേട്ടത്.